dwar il-proposta għal regolament tal-Parlament Ewropew u tal-Kunsill dwar it-twaqqif, it-tħaddim u l-użu tas-sistema ta' informazzjoni ta' Schengen tat-tieni ġenerazzjoni (SIS II)

Kumitat għal-Libertajiet Ċivili, il-Ġustizzja u l-Intern

Tifsira tas-simboli użati

* Proċedura ta' konsultazzjoni maġġoranza tal-voti mitfugħa

**I Proċedura ta' koperazzjoni (l-ewwel qari) maġġoranza tal-voti mitfugħa

**II Proċedura ta' koperazzjoni (it-tieni qari) maġġoranza tal-voti mitfugħa, sabiex tiġi approvata l-pożizzjoni komuni maġġoranza tal-Membri kollha tal-Parlament, sabiex tiġi miċħuda jew emendata l-pożizzjoni komuni

*** Proċedura ta' kunsens maġġoranza tal-Membri kollha tal-Parlament, apparti fil-każi msemmija fl-Artikoli 105, 107, 161 u 300 tat-Trattat KE u fl-Artikolu 7 tat-Trattat UE

***I Proċedura ta' kodeċiżjoni (l-ewwel qari) maġġoranza tal-voti mitfugħa

***II Proċedura ta' kodeċiżjoni (it-tieni qari) maġġoranza tal-voti mitfugħa, sabiex tiġi approvata l-pożizzjoni komuni maġġoranza tal-Membri kollha tal-Parlament, sabiex tiġi miċħuda jew emendata l-pożizzjoni komuni

***III Proċedura ta' kodeċiżjoni (it-tielet qari) maġġoranza tal-voti mitfugħa, sabiex jiġi approvat it-test konġunt

(It-tip ta' proċedura jiddependi mill-bażi legali proposta mill-Kummissjoni.)

Emendi għal test leġiżlattiv

Fl-emendi li jsiru mill-Parlament, it-test emendat huwa indikat b' tipa qawwija u korsiva.

Test korsiv normali huwa indikazzjoni għas-servizzi tekniċi li turi partijiet tat-test leġiżlattiv li għalihom qed tkun proposta korrezzjoni bl-iskop li tgħin fil-preparazzjoni tat-test finali (pereżempju, żbalji ovvji jew nuqqasijiet f'verżjoni lingwistika minnhom).

Il-korrezzjonijiet proposti huma suġġetti għall-qbil tas-servizzi tekniċi involuti.

ABBOZZ TA' RIŻOLUZZJONI LEĠIŻLATTIVA TAL-PARLAMENT EWROPEW…………….5

ABBOZZ TA' RIŻOLUZZJONI LEĠIŻLATTIVA TAL-PARLAMENT EWROPEW

dwar il-proposta ghal regolament tal-Parlament Ewropew u tal-Kunsill dwar it-twaqqif, it-tħaddim u l-użu tas-sistema ta' informazzjoni ta' Schengen tat-tieni ġenerazzjoni (SIS II)

(Proċedura ta' konsultazzjoni) l-ewwel qari)

Il-Parlament Ewropew ,

– wara li kkunsidra l-proposta tal-Kummissjoni lill-Parlament Ewropew u lill-Kunsill ( COM(2005)0236 )

Għadha mhix ippublikata fil-ĠU. ,

– wara li kkunsidra l-Artikolu 251(2) u l-Artikoli 62(2)(a) u 66 tat-Trattat KE, skond liema artikoli l-Kummissjoni ppreżentat il-proposta lill-Parlament ( C6‐0174/2005 ),

– wara li kkunsidra l-Artikolu 51 tar-Regoli ta' Proċedura tiegħu,

– wara li kkunsidra r-rapport tal-Kumitat għal-Libertajiet Ċivili, il-Ġustizzja u l-Intern u l-opinjoni tal-Kumitat għall-Baġit ( A6‐0355/2006 ),

Japprova l-proposta tal-Kummissjoni kif emendata;

Jitlob lill-Kummissjoni biex terġa' tirreferi il-kwistjoni lill-Parlament jekk ikollha l-ħsieb li temenda l-proposta b'mod sustanzjali jew li tibdilha b'test ġdid;

Jagħti istruzzjonijiet lill-President tiegħu sabiex jgħaddi l-pożizzjoni tal-Parlament lill-Kunsill u lill-Kummissjoni.

ABBOZZ TA' REGOLAMENT TAL- KUNSILL DWAR L-ISTABBILIMENT, IT-TĦADDIM U L-UŻU TAS-SISTEMA TA' INFORMAZZJONI SCHENGEN TAT-TIENI ĠENERAZZJONI (SIS II)

IL-PARLAMENT EWROPEW U L-KUNSILL TA' L-UNJONI EWROPEA,

Wara li kkunsidraw it-Trattat li jistabbilixxi l-Komunità Ewropea, u partikolarment l-Artikoli

62 (2)(a), 63 (3)(b) u l-Artikolu 66 tiegħu,

Wara li kkunsidraw il-proposta mill-Kummissjoni

ĠU C,, p.. ,

Filwaqt li jaġixxu skond il-proċedura stabbilita fl-Artikolu 251 tat-Trattat

ĠU C,, p.. ,

(1) Is-sistema ta' informazzjoni Schengen (minn hawn 'il quddiem imsejħa "SIS 1+") stabbilita skond id-dispożizzjonijiet tat-Titolu IV tal-Konvenzjoni tad-19 ta' Ġunju 1990 li timplimenta l-Ftehim ta' Schengen ta' l-14 ta' Ġunju 1985 bejn il-gvernijiet ta' l-Istati ta' l-Unjoni Ekonomika tal-Benelux, ir-Repubblika Federali tal-Ġermanja u r-Repubblika Franċiża dwar l-abolizzjoni gradwali tal-verifiki fil-fruntieri komuni

ĠU L 239, 22.9.2000, p.

Il-Konvenzjoni kif l-aħħar emendata bir-Regolament (KE) Nru 871/2004 (ĠU L 162, 30.4.2004, p.

29) tagħhom (minn hawn 'il quddiem imsejħa l-"Konvenzjoni ta' Schengen"), tikkostitwixxi għodda essenzjali biex jiġu applikati d-dispożizzjonijiet ta' l- Acquis ta' Schengen kif inhu integrat fil-qafas ta' l-Unjoni Ewropea.

(2) L-iżvilupp tat-tieni ġenerazzjoni tas-SIS (minn hawn 'il quddiem, imsejħa "SIS II") ġie fdat lill-Kummissjoni skond ir-Regolament tal-Kunsill (KE) Nru 2424/2001

ĠU L 328, 13.12.2001, p.4. u d-Deċiżjoni tal-Kunsill Nru 2001/886/JHA

ĠU L 328, 13.12.2001, p.

1. tas-6 ta' Diċembru 2001 dwar l-iżvilupp tas-Sistema ta' Informazzjoni Schengen tat-tieni ġenerazzjoni (SIS II).

Is-SIS II ser tissostitwixxi s-SIS kif stabbilita mill-Konvenzjoni ta' Schengen.

(3) Dan ir-Regolament jikkostitwixxi l-bażi leġislattiva meħtieġa biex is-SIS II tiġi rregolata fir-rigward ta' materji li jaqgħu fil-kamp ta' applikazzjoni tat-Trattat li jistabbilixxi l-Komunità Ewropea (minn hawn 'il quddiem imsejjaħ it-"Trattat KE").

Id-Deċiżjoni tal-Kunsill Nru 2006/XX/JHA dwar l-istabbiliment, it-tħaddim u l-użu tas-SIS II

ĠU.

L… tikkostitwixxi l-bażi leġislattiva meħtieġa biex is-SIS II tiġi rregolata fir-rigward ta' materji li jaqgħu fil-kamp ta' applikazzjoni tat-Trattat dwar l-Unjoni Ewropea (minn hawn 'il quddiem imsejjaħ bħala "Trattat dwar l-UE").

(4) Il-fatt li l-bażi leġislattiva meħtieġa biex is-SIS II tiġi rregolata hija magħmula minn strumenti separati ma jaffettwax il-prinċipju li s-SIS II tikkostitwixxi sistema waħda unika ta' informazzjoni li għandha taħdem b'dan il-mod.

Ċertu dispożizzjonijiet ta dawn l-istrumenti għalhekk għandhom ikunu identiċi.

(5) Is-SIS II għandha tikkostitwixxi miżura ta' kumpens li tikkontribwixxi għaż-żamma ta' livell għoli ta' sigurtà f'żona (…) ta' libertà, sigurtà u ġustizzja billi tappoġġa l-implimentazzjoni ta' linji politiċi marbuta mal-parti tal-moviment ta' persuni ta' l- Acquis ta' Schengen, kif integrata fit-Titolu IV tat-Trattat KE.

(6) Huwa meħtieġ li jiġu speċifikati l-objettivi tas-SIS II u li jiġu stabbiliti regoli dwar it-tħaddim, l-użu u r-responsabbiltajiet inklużi l-istruttura teknika tagħha u l-iffinanzjar, il-kategoriji tad- data li għandhom jiġu mdaħħla fis-sistema, l-iskopijiet għaliex għandhom jiġu mdaħħla, il-kriterji biex jiġu mdaħħla, l-awtoritajiet awtorizzati li jkollhom aċċess għaliha, ir-rabta reċiproka bejn allerti u aktar regoli dwar l-ipproċessar tad- data u l-protezzjoni tad- data personali.

(7) L-ispiża involuta fit-tħaddim tas-SIS II Ċentrali u l-Infrastruttura tal-Komunikazzjoni għandha titħallas mill-baġit ta' l-Unjoni Ewropea.

(8) Huwa meħtieġ li jiġi stabbilit manwal li jistabbilixxi r-regoli dettaljati għall-iskambju ta' informazzjoni supplimentari fir-rigward ta' l-azzjoni meħtieġa mill-allert.

L-awtoritajiet nazzjonali f'kull Stat Membru għandhom (…) jiżguraw l-iskambju ta' din l-informazzjoni.

(9) Għal perijodu transitorju, il-Kummissjoni għandha tkun responsabbli għat-tmexxija operattiva tas-SIS II Ċentrali u ta' partijiet ta' l-Infrastruttura ta' Komunikazzjoni.

Madankollu, sabiex tiġi żgurata transizzjoni bla xkiel bejn is-SIS 1+ u s-SIS II, hija tista' tiddelega xi ftit minn dawn ir-responsabbiltajiet jew kollha lil żewġ korpi nazzjonali tas-settur pubbliku.

Għall-perijodu fit-tul, u wara valutazzjoni ta' l-impatt, li jinkludi analiżi sostantiva ta' alternattivi minn perspettiva finanzjarja, operattiva u organizzativa, u proposti legali mill-Kummissjoni, għandha tkun stabbilita Awtorità ta' Tmexxija permanenti b'responsabbiltà għal dawk il-kompiti.

Il-perijodu transitorju għandu jdum għal mhux aktar minn ħames snin mid-data tad-dħul fis-seħħ ta' dan ir-Regolament.

(10) Is-SIS II għandu jkun fih allerti dwar ċaħda ta' dħul jew soġġorn.

Huwa (…) meħtieġ li jiġu armonizzati aktar id-dispożizzjonijiet dwar ir-raġunijiet għall-ħruġ ta' allerti dwar persuni ċittadini ta' pajjiż terz għall-iskop li jinċaħad id-dħul jew soġġorn u li l-użu tagħhom jiġi ċċarat fil-qafas tal-politika dwar l-ażil, l-immigrazzjoni u l-politiki ta' ritorn.

Għalhekk, il-Kummissjoni għandha tirrevedi, tliet snin wara d-dħul fis-seħħ ta' dan ir-Regolament, id-dispożizzjonijiet dwar l-objettivi u l-kondizzjonijiet għall-ħruġ ta' allerti għall-iskop ta' ċaħda ta' dħul jew soġġorn.

(11) L-allerti maħsubin li jiċħdu dħul jew soġġorn m'għandhomx jinżammu fis-SIS II għal aktar żmien minn dak meħtieġ biex jintlaħqu l-għanijiet li għalihom ġew mogħtija.

Bħala prinċipju ġenerali, għandhom awtomatikament jiġu mħassra mis-SIS II wara perijodu ta' tliet snin.

Id-deċiżjoni li jinżamm l-allert għandha tkun ibbażata fuq valutazzjoni individwali komprensiva.

L-Istati Membri għandhom jirrevedu dawn l-allerti f'dan il-perijodu ta' tliet snin u jżommu statistika dwar in-numru ta' allerti li l-perijodu ta' konservazzjoni tagħhom kien estiż.

(12) Is-SIS II għandha tippermetti li tiġi pproċessata data bijometrika sabiex tassisti fl-identifikazzjoni affidabbli ta' l-individwi kkonċernati.

Fl-istess kuntest is-SIS II għandha wkoll tippermetti l-ipproċessar ta' data ta' individwi li l-identità tagħhom intużat ħażin sabiex jiġu evitati l-inkonvenenzji kkawżati mill-identifikazzjoni żbaljata tagħhom, soġġetta għal salvagwardji xierqa, b'mod partikolari l-kunsens ta' l-individwu kkonċernat u limitazzjoni stretta ta' l-għanijiet li għalihom din id- data tista' tiġi proċessata skond il-liġi.

(13) Is-SIS II għandha toffri lill-Istati Membri l-possibbiltà li jistabbilixxu rabtiet bejn allerti.

Il-ħolqien ta' rabtiet minn Stat Membru bejn żewġ allerti jew aktar m'għandux ikollu impatt fuq l-azzjoni li trid tittieħed, il-perijodu tal-konservazzjoni jew id-drittijiet għall-aċċess għall-allerti.

(13 A) Data pproċessata fis-SIS II b'applikazzjoni ta' dan ir-Regolament m'għandhiex tiġi trasferita jew titqiegħed għad-dispożizzjoni ta' pajjiż terz jew ta' organizzazzjoni internazzjonali.

(14) Id-Direttiva 95/46/KE tal-Parlament Ewropew u tal-Kunsill ta' l-24 ta' Ottubru 1995 dwar il-protezzjoni ta' individwi fir-rigward ta' l-ipproċessar ta' data personali u dwar il-moviment liberu ta' dik id- data

ĠU L 281, 23.11.1995, p.

31. tapplika għall-ipproċessar ta' data personali li jsir fl-applikazzjoni ta' dan ir-Regolament.

Dan jinkludi l-ħatra tal-kontrollur skond l-Artikolu 2 (d) ta' dik id-Direttiva u l-possibbiltà li l-Istati Membri jipprevedu eżenzjonijiet u restrizzjonijiet għal xi wħud mid-drittijiet u obbligazzjonijiet maħsubin skond l-Artikolu 13 (1) ta' dik id-Direttiva inkluż fir-rigward tad-drittijiet għal aċċess u ta' l-informazzjoni ta' l-individwu kkonċernat.

Fejn meħtieġ, il-prinċipji mniżżlin fid-Direttiva 1995/46/KE għandhom jiġu ssupplimentati jew iċċarati f'dan ir-Regolament.

(15) Ir-Regolament (KE) Nru 2001/45 tal-Parlament Ewropew u tal-Kunsill tat-18 ta' Diċembru 2000 dwar il-protezzjoni ta' individwu fir-rigward ta' l-ipproċessar ta' data personali mill-istituzzjonijiet u l-korpi tal-Komunità u dwar il-moviment liberu ta' tali data

ĠU L 8, 12.1.2001, p.

1. u b'mod partikolari l-Artikoli 21 u 22 tiegħu fir-rigward tal-kunfidenzjalità u s-sigurtà ta' l-ipproċessar japplika għall-ipproċessar ta' data personali mill-istituzzjonijiet jew il-korpi Komunitarji meta jkunu qed iwettqu l-kompiti tagħhom bħala responsabbli mit-tmexxija operattiva tas-SIS II.

Fejn meħtieġ, il-prinċipji mniżżlin f'dan ir-Regolament (KE) Nru 2001/45) għandhom jiġu ssupplimentati jew iċċarati f'dan ir-Regolament.

(15A) ( tmexxa għall-Premessa 15 )

(15B) Safejn għandha x'taqsam il-kunfidenzjalità, id-dispożizzjonijiet rilevanti tar-Regolamenti tal-Persunal għall-uffiċjali tal-Komunitajiet Ewropej u l-kondizzjonijiet ta' l-impjieg ta' impjegati oħrajn tal-Komunitajiet Ewropej għandhom japplikaw għall-uffiċjali jew l-impjegati l-oħrajn tal-Komunitajiet Ewropej li jkunu impjegati u qed jaħdmu f'konnessjoni mas-SIS II.

(16) Huwa xieraq li l-Awtoritajiet Nazzjonali (…) ta' Kontroll jimmonitorjaw il-legalità ta' l-ipproċessar ta' data personali mill-Istati Membri, waqt li l-Kontrollur Ewropew għall-Protezzjoni tad- Data , maħtur bid-Deċiżjoni 2004/55/KE tal-Parlament Ewropew u tal-Kunsill tat-22 ta' Diċembru 2003 li taħtar il-korp indipendenti ta' kontroll previst fl-Artikolu 286 tat-Trattat

ĠU L 12, 17.1.2004, p.47. tal-KE, għandu jimmonitorja l-attivitajiet ta' l-istituzzjonijiet u l-korpi Komunitarji fir-rigward ta' l-ipproċessar ta' data personali b'kont meħud tal-kompiti limitati ta' l-istituzzjonijiet u l-korpi Komunitarji fir-rigward tad- data nfushom.

(17) Ir-responsabbiltà tal-Komunità li tirriżulta minn kwalunkwe vjolazzjoni ta' dan ir-Regolament mill-istituzzjonijiet jew il-korpi Komunitarji hija rregolata mit-tieni paragrafu ta' l-Artikolu 288 tat-Trattat KE.

(18) Kemm l-Istati Membri kif ukoll il-Kummissjoni għandhom jelaboraw pjan ta' sigurtà sabiex tiġi ffaċilitata l-implimentazzjoni konkreta ta' l-obbligi tas-sigurtà u għandhom jikkooperaw wieħed ma' l-ieħor biex jindirizzaw kwistjonijiet ta' sigurtà minn perspettiva komuni.

(18A) Sabiex tiġi żgurata t-trasparenza, rapport dwar il-funzjonament tekniku tas-SIS II Ċentrali u ta' l-Infrastruttura ta' Komunikazzjoni, inkluża s-sigurtà tagħha, u dwar l-iskambju ta' informazzjoni supplementari, għandu jsir kull sentejn mill-Awtorità ta' Tmexxija.

Il-Kummissjoni għandha toħroġ valutazzjoni ġenerali kull erba' snin.

(19) Ċerti aspetti tas-SIS II, bħal regoli tekniċi dwar dħul, inkluż data meħtieġa biex jiddaħħal allert, l-aġġornament, it-tħassir u t-tfittxija, ir-regoli dwar kompatibbiltà u prijorità ta' allerti, ir-rabtiet bejn allerti u l-iskambju ta' informazzjoni supplimentari ma jistgħux jiġu koperti b'mod eżawrjenti mid-dispożizzjonijiet ta' dan ir-Regolament minħabba n-natura teknika tagħhom, il-livell tad-dettall u l-ħtieġa għal aġġornamenti regolari.

Is-setgħat ta' implimentazzjoni marbuta ma' dawk l-aspetti għandhom għalhekk jiġu delegati lill-Kummissjoni.

Regoli tekniċi dwar it-tiftix ta' allerti għandhom jieħdu kont tat-tħaddim mingħajr problemi ta' applikazzjonijiet nazzjonali.

Soġġett għal valutazzjoni ta' l-impatt mill-Kummissjoni, ser ikun deċiż safejn il-miżuri implimentattivi jistgħu jkunu responsabbiltà ta' l-Awtorità tat-Tmexxija permanenti, malli din titwaqqaf.

(20) Il-miżuri meħtieġa għall-implimentazzjoni ta' dan ir-Regolament għandhom jiġu adottati skond id-Deċiżjoni tal-Kunsill 1999/468/KE tat-28 ta' Ġunju 1999 li tistabbilixxi l-proċeduri għall-eżerċizzju tas-setgħat ta' implimentazzjoni konferiti lill-Kummissjoni

ĠU L 184, 17.7.1999, p.

(21) Huwa l-każ li jiġu stabbiliti dispożizzjonijiet transitorji fir-rigward ta' allerti maħruġa fis-SIS 1+ (…), li jiġu trasferiti għas-SIS II (…).

Xi dispożizzjonijiet ta' l- Acquis ta' Schengen għandhom jibqgħu jgħoddu għal perijodu ta' żmien limitat sakemm l-Istati Membri jkunu eżaminaw il-kompatibbiltà ta' dawk l-allerti mal-qafas legali l-ġdid.

Il-kompatibbiltà ta' allerti dwar persuni għandha tiġi eżaminata bħala materja ta' prijorità.

Barra minn hekk, kwalunkwe modifika, addizzjoni, korrezzjoni jew aġġornament ta' allerta trasferita mis-SIS 1+ għas-SIS II, kif ukoll kwalunkwe riżultat dwar tali allert għandhom jagħtu bidu għal eżami immedjat tal-kompatibbiltà tagħha mad-dispożizzjonijiet ta' dan ir-Regolament.

(22) Huwa meħtieġ li jiġu stabbiliti dispożizzjonijiet speċjali dwar il-kumplament tal-baġit affettwat għall-operazzjonijiet tas-SIS li mhumiex parti mill-baġit ta' l-Unjoni Ewropea.

(23) Peress li l-objettivi ta' l-azzjoni li trid tittieħed, jiġifieri l-istabbiliment u r-regolazzjoni ta' sistema konġunta ta' informazzjoni, ma jistgħux jintlaħqu biżżejjed mill-Istati Membri u għalhekk jistgħu, minħabba l-iskala u l-effetti ta' l-azzjoni, jinkisbu aħjar fuq livell Komunitarju, il-Komunità tista' tadotta miżuri skond il-prinċipju tas-sussidjarjetà, kif imniżżel fl-Artikolu 5 tat-Trattat KE.

Skond il-prinċipju tal-proporzjonalità, kif imniżżel f'dak l-Artikolu, dan ir-Regolament ma jmurx lil hinn minn dak li hu meħtieġ biex jintlaħqu dawk l-objettivi.

(24) Dan ir-Regolament jirrispetta d-drittijiet fundamentali u josserva l-prinċipji rikonoxxuti, b'mod partikolari mill-Karta tad-Drittijiet Fundamentali ta' l-Unjoni Ewropea.

(25) Skond l-Artikoli 1 u 2 tal-Protokoll dwar il-pożizzjoni tad-Danimarka, mehmuż mat-Trattat dwar l-Unjoni Ewropea u t-Trattat li jwaqqaf il-Komunità Ewropea, id-Danimarka mhux ser tieħu sehem fl-adozzjoni ta' dan ir-Regolament u għalhekk mhijiex marbuta minnu jew soġġetta għall-applikazzjoni tiegħu.

Peress li dan ir-Regolament jibni fuq l- Acquis ta' Schengen taħt id-dispożizzjonijiet tat-Titolu IV tat-Tielet Parti tat-Trattat KE, id-Danimarka għandha, skond l-Artikolu 5 ta' dak il-Protokoll, tiddeċiedi, fi żmien sitt xhur wara d-data ta' l-adozzjoni ta' dan ir-Regolament, jekk hijiex ser timplimentah fil-liġi nazzjonali tagħha.

(26) Dan ir-Regolament jikkostitwixxi żvilupp tad-dispożizzjonijiet ta' l- Acquis ta' Schengen li fih ir-Renju Unit mhux qed jipparteċipa, skond id-Deċiżjoni tal-Kunsill 2000/365/KE tad-29 ta' Mejju 2000 li tikkonċerna t-talba tar-Renju Unit tal-Gran Brittanja u l-Irlanda ta' Fuq biex jipparteċipaw f'xi wħud mid-dispożizzjonijiet ta' l- Acquis ta' Schengen

ĠU L 131, 1.6.2000, p.43. .

Għalhekk ir-Renju Unit mhuwiex se jieħu sehem fl-adozzjoni tiegħu u mhuwiex marbuta bih jew suġġett għall-applikazzjoni tiegħu.

(27) Dan ir-Regolament jikkostitwixxi żvilupp tad-dispożizzjonijiet ta' l- Acquis ta' Schengen li fih l-Irlanda ma tipparteċipax, skond id-Deċiżjoni tal-Kunsill 2002/192/KE tat-28 ta' Frar 2002 fir-rigward tat-talba ta' l-Irlanda li tieħu sehem f'ċerti dispożizzjonijiet ta' l- Acquis ta' Schengen

ĠU L 64, 7.3.2002, p.20. .

Għalhekk l-Irlanda mhijiex se tieħu sehem fl-adozzjoni tiegħu u mhijiex marbuta bih jew suġġetta għall-applikazzjoni tiegħu

(27A) Dan ir-Regolament huwa mingħajr preġudizzju għall-arranġamenti għall-parteċipazzjoni parzjali tar-Renju Unit u l-Irlanda fl- Acquis ta' Schenegn kif definit fid-Deċiżjoni 2000/365/KE u d-Deċiżjoni 2002/192/KE rispettivament.

(28) Fir-rigward ta' l-Islanda u n-Norveġja, dan ir-Regolament jikkostitwixxi żvilupp fid-dispożizzjonijiet ta' l- Acquis ta' Schengen fis-sens tal-Ftehim konkluż mill-Kunsill ta' l-Unjoni Ewropea u r-Repubblika ta' l-Islanda u r-Renju tan-Norveġja dwar l-assoċjazzjoni ta' dawk iż-żewġ Stati ma' l-implimentazzjoni, l-applikazzjoni u l-iżvilupp ta' l- Acquis ta' Schengen

ĠU L 176, 10.7.1999, p.6. li jaqgħu taħt il-qasam imsemmi fl-Artikolu 1, punt G tad-Deċiżjoni tal-Kunsill 1999/437/KE tas-17 ta' Mejju 1999 dwar ċerti arranġamenti għall-applikazzjoni ta' dak il-Ftehim

ĠU L 176, 10.7.1999, p.31. .

(28A) Għandu jsir arranġament biex jippermetti lil rappreżentanti ta' l-Islanda u n-Norveġja jkunu assoċjati mal-ħidma ta' kumitati li jassistu lill-Kummissjoni fl-eżerċizzju tas-setgħat implimentattivi tagħha.

Tali arranġament ġie kkontemplat fl-Iskambji ta' Ittri bejn il-Kunsill ta' l-Unjoni Ewropea u Repubblika ta' l-Islanda u r-Renju tan-Norveġja li jikkonċernaw kumitati li jassistu lill-Kummissjoni Ewropea fl-eżerċizzju tas-setgħat eżekuttivi

ĠU L 176, 10.7.1999, p.

53. tagħha, annessi għall-Ftehim imsemmi hawn fuq.

(29) Fir-rigward ta' l-Isvizzera, dan ir-Regolament jikkostitwixxi żvilupp fid-dispożizzjonijiet ta' l- Acquis ta' Schengen, fis-sens tal-Ftehim iffirmat bejn l-Unjoni Ewropea, il-Komunità Ewropea u l-Konfederazzjoni Svizzera dwar l-assoċjazzjoni tal-Konfederazzjoni Svizzera ma' l-implimentazzjoni, l-applikazzjoni u l-iżvilupp ta' l- Acquis ta' Schengen, li jaqgħu taħt il-qasam imsemmi fl-Artikolu 1, punt G, tad-Deċiżjoni 1999/437/KE moqri flimkien ma' l-Artikolu 4(1) tad-Deċiżjonijiet tal-Kunsill 2004/849/KE

Id-Deċiżjoni tal-Kunsill 2004/849/KE tal-25 ta' Ottubru 2004 dwar l-iffirmar, f'isem l-Unjoni Ewropea, u dwar l-applikazzjoni provviżorja ta' xi dispożiżżjonijiet tal-Ftehim bejn l-Unjoni Ewropea, il-Komunita' Ewropea u l-Konfederazzjoni Svizzera dwar l-assoċjazzjoni tal-Konfederazzjoni Svizzera ma' l-implimentazzjoni, l-applikazzjoni u l-iżvilupp ta' l- Acquis ta' Schengen (ĠU L 368, 15.12.2004, p.26). u 2004/860/KE

Id-Deċiżjoni tal-Kunsill 2004/860/KE tal-25 ta' Ottubru 2004 dwar l-iffirmar, f'isem il-Komunita' Ewropea, fl-applikazzjoni proviżorji ta' ċerti dispożizzjonijiet tal-Ftehima bejn l-Unjoni Ewropea, il-Komunità Ewropea u l-Konfederazzjoni Svizzera ma' l-implimentazzjoni, l-applikazzjoni u l-iżvilupp ta' l- Acquis ta' Schenger (ĠU L 370, 17.12.2004, p 78). .

(29A) Għandu jsir arranġament biex jippermetti rappreżentanti ta' l-Islanda jkunu assoċjati mal-ħidma ta' kumitati li jassistu l-Kummissjoni fl-eżerċizzju tas-setgħat implimentattivi tagħha.

Tali arranġament ġie kkontemplat fl-Iskambju ta' Ittri bejn il-Komunità u l-Isvizzera, anness għall-Ftehim

Inserzjoni provviżorja, sakemm tinstab soluzzjoni permanenti għal din il-kwistjoni. imsemmi hawn fuq.

(30 Dan ir-Regolament jikkostitwixxi att li jibni fuq l- Acquis ta' Schengen jew li b'xi mod għandu x'jaqsam miegħu fis-sens ta' l-Artikolu 3 (2) ta' l-Att ta' Adeżjoni ta' l-2003.

(31) Dan ir-Regolament għandu japplika għall-Istati kkonċernati bil-Premessi 29 u 30 f'dati ddeterminati skond il-proċeduri mniżżlin fl-istrumenti rilevanti li jikkonċernaw l-applikazzjoni ta' l- Acquis ta' Schengen għal dawk l-Istati.

Dispożizzjonijiet ġenerali

Stabbiliment u objettiv ġenerali tas-SIS II

Is-Sistema ta' Informazzjoni Schengen tat-tieni ġenerazzjoni (minn hawn 'il quddiem imsejħa s-"SIS II") hija stabbilita b'dan.

L-għan tas-SIS II għandu jkun, f'konformità ma' din id-Deċiżjoni, li jiġi żgurat livell għoli ta' sigurtà f'żona (…) ta' libertà, sigurtà u ġustizzja, inkluż iż-żamma ta' sigurtà pubblika u politika pubblika u l-ħarsien ta' (…) sigurtà fit-territorji ta' l-Istati Membri u li jiġu applikati d-dispożizzjonijiet tat-Titolu IV tat-Trattat li jistabbilixxi l-Komunità Ewropea (minn hawn 'il quddiem imsejjaħ "it-Trattat KE") fir-rigward tal-moviment tal-persuni fit-territorji tagħhom, bl-użu ta' l-informazzjoni kkomunikata permezz ta' din is-sistema.

Kamp ta' applikazzjoni

Dan ir-Regolament jiddefinixxi l-kondizzjonijiet u l-proċeduri għall-ipproċessar ta' allerti imdaħħla fis-SIS II fir-rigward ta' ċittadini ta' pajjiż terz, l-iskambju ta' informazzjoni supplimentari u data addizzjonali għall-iskop li jinċaħad id-dħul jew is-soġġorn fit-territorju ta' l-Istati Membri.

Dan ir-Regolament jistabbilixxi wkoll dispożizzjonijiet b'mod partikolari dwar l-arkitettura teknika tas-SIS II, ir-responsabbiltajiet ta' l-Istati Membri u ta' l-Awtorità tat-Tmexxija msemmija fl-Artikolu 12, l-ipproċessar ġenerali tad- data , id-drittijiet tal-persuni kkonċernati u r-responsabbiltà.

Definizzjonijiet

Għall-finijiet ta' dan ir-Regolament, għandhom japplikaw id-definizzjonijiet li ġejjin:

(a) "allert" tfisser sett ta' data mdaħħla fis-SIS II li jippermetti lill-awtoritajiet kompetenti jidentifikaw persuna (…) fid-dawl ta' azzjoni speċifika li għandha tittieħed;

(b) "informazzjoni supplimentari" tfisser l-informazzjoni mhux maħżuna fis-SIS II, iżda konnessa ma' allerti tas-SIS II, li għandha tiġi skambjata:

– sabiex l-Istati Membri jkunu jistgħu jikkonsultaw jew jinformaw lil xulxin waqt li jdaħħlu allert;

– wara riżultat pożittiv għal tfittxija sabiex tkun tista' tittieħed l-azzjoni adatta;

– meta l-azzjoni meħtieġa ma tistax tittieħed;

– waqt tkun qed tiġi trattata l-kwalità tad- data tas-SIS II;

– waqt tkun qed tiġi trattata l-kompatibbiltà u l-prijorità ta' l-allerti;

– meta jkun qed jiġi trattat l-eżerċizzju tad-dritt għal aċċess;

(ċ) " data addizzjonali" tfisser id- data maħżuna fis-SIS II u konnessa ma' allerti tas-SIS II li għandha ssir disponibbli minnufih għall-awtoritajiet kompetenti meta persuni li dwarhom tkun iddaħħlet

(d) "ċttadin ta pajjiż terz" tfisser kwalunkwe individwu li mhux:

– (…) ċittadin ta' l-Unjoni Ewropea fis-sens ta' l-Artikolu 17 (1) tat-Trattat KE; jew

– (…) ċittadin ta' pajjiż terz li, skond ftehim bejn il-Komunità u l-Istati Membri tagħha minn naħa, u dawn il-pajjiżi min-naħa l-oħra, għandu drittijiet għal moviment liberu ekwivalenti għal dawk ta' ċittadini ta' l-Unjoni.

(e) " data personali" għandha tfisser kwalunkwe informazzjoni relatata ma' persuna fiżika identifikata jew identifikabbli ("suġġett tad- data "); persuna identifikabbli hija persuna li tista' tiġi identifikata, direttament jew indirettament;

(f) "proċessar ta' data personali" ("proċessar" ) tfisser kwalunkwe operazzjoni jew sett ta' operazzjonijiet imwettqa fuq data personali, kemm jekk b'mezzi awtomatiċi kif ukoll jekk le, bħal kollezzjoni, reġistrar, organizzazzjoni, ħażna, adattament jew alterazzjoni, rkupru, konsultazzjoni, użu, żvelar permezz ta' trasmissjoni, disseminazzjoni jew it-tqegħid għad-dispożizzjoni b'mod ieħor, allinjament jew kombinazzjoni, imblukkar, tħassir jew qerda.

Arkitettura teknika u modi kif titħaddem is-SIS II

Is-SIS II hija magħmula minn:

(aa) sistema ċentrali (minn hawn 'il quddiem imsejħa "is-SIS II Ċentrali") magħmula minn:

– funzjoni ta' appoġġ tekniku (minn hawn 'il quddiem imsejħa "CS-SIS") li jkun fiha d- database (…) tas-SIS II;

– interface nazzjonali uniformi (minn hawn 'il quddiem imsejjaħ "NI-SIS");

(a) taqsima nazzjonali (minn hawn 'il quddiem imsejħa "N.SIS II") f'kull wieħed mill-Istati Membri, li tikkonsisti fis-sistemi ta' data nazzjonali li jikkomunikaw mas-SIS II Ċentrali.

N.SIS II jista' jkun fiha fajl ta' data (minn hawn 'il quddiem imsejjaħ "kopja nazzjonali"), li jkun fih kopja sħiħa jew parzjali mid- (…) database SIS II;

(b) (tmexxa għal (aa))

(ċ) infrastruttura tal-komunikazzjoni bejn is-CS-SIS u l-NI-SIS (minn hawn 'il quddiem imsejħa "Infrastruttura tal-Komunikazzjoni") li tipprovdi network virtwali kripotografiku ddedikat għad- data tas-SIS II u l-iskambju ta' data bejn l-Uffiċċji SIRENE kif imsemmi fl-Artikolu 7 (2).

Id -data tas-SIS II għandha tiddaħħal, tiġi aġġornata u titfittex permezz ta' l-N.SIS II.

Għandha tkun disponibbli kopja nazzjonali bil-għan li jitwettaq tiftix awtomatiku fit-territorju ta' kull wieħed mill-Istati Membri li jużaw tali kopja.

M'għandux ikun possibbli li jsir tiftix fil-fajls ta' data ta' l-N.SIS II ta' Stati Membri oħrajn.

Is-CS-SIS prinċipali, li twettaq amministrazzjoni u superviżjoni teknika, tinsab fi Strasburgu (Franza) u CS-SIS ta' riżerva ( backup ), kapaċi li tiżgura l-funzjonalitajiet kollha tas-CS-SIS prinċipali f'każ ta' ħsara f'din is-sistema, tinsab f'Sankt Johann im Pongau (l-Awstrija).

Is-CS-SIS ser tipprovdi s-servizzi meħtieġa għall-aġġornament ta', u t-tiftix fi, il- (…) database SIS II.

Għall-Istati Membri li jużaw kopja nazzjonali s-CS-SIS ser tipprovdi:

– l-aġġornament on-line tal-kopji nazzjonali;

– is-sinkronizzazzjoni u l-koerenza bejn il-kopji nazzjonali u d-database (…) tas-SIS II;

– l-operazzjoni għall-inizjalizzazzjoni u r-restawrazzjoni tal-kopji nazzjonali.

Spejjeż

L-ispejjeż tat-twaqqif, it-tħaddim u ż-żamma tas-SIS II Ċentrali u l-Infrastruttura tal-Komunikazzjoni għandhom jitħallsu mill-baġit ta' l-Unjoni Ewropea.

Dawn l-ispejjeż ser jinkludu l-ħidma magħmula fir-rigward tas-CS-SIS li tiżgura l-forniment tas-servizzi msemmija fl-Artikolu 4 (4).

L-ispejjeż għat-twaqqif, it-tħaddim u ż-żamma ta' kull N.SIS II għandhom jitħallsu mill-Istat Membru konċernat.

Responsabbiltajiet ta' l-Istati Membri

Sistemi Nazzjonali

Kull Stat Membru (…) għandu jkun responsabbli għal:

(a) jistabbilixxi, iħaddem u jagħmel il-manutenzjoni ta' l-N.SIS II tiegħu;

(b) jikkollega l-N.SIS II tiegħu ma' l-NI-SIS.

Uffiċċju N.SIS II u Uffiċċju SIRENE

1. (a) Kull Stat Membru għandu jaħtar awtorità (minn hawn 'il quddiem imsejħa "Uffiċċju N.SIS II"), li għandu jkollha r-responsabbiltà ċentrali għall-N.SIS II tiegħu;

(b) L-awtorità msemmija għandha tkun responsabbli għat-tħaddim bla xkiel u s-sigurtà ta' l-N.SIS II, għandha tiżgura l-aċċess ta' l-awtoritajiet kompetenti għas-SIS II u għandha tieħu l-miżuri meħtieġa biex tkun żgurata l-konformità mad-dispożizzjonijiet ta' dan ir-Regolament;

(ċ) Kull Stat Membru għandu jibgħat l-allerti tiegħu permezz ta' l-Uffiċċju N.SIS II.

2. (a) Kull Stat Membru għandu jaħtar l-awtorità li għandha tiżgura l-iskambju ta' l-informazzjoni supplimentari kollha (minn hawn 'il quddiem imsejħa "l-Uffiċċju SIRENE"), skond id-dispożizzjonijiet tal-Manwal SIRENE, kif imsemmi fl-Artikolu 8;

(b) Dan l-Uffiċċju għandu jikkoordina wkoll il-verifika tal-kwalità ta' l-informazzjoni li tiddaħħal fis-SIS II (…);

(ċ) Għal dawk l-għanijiet huwa għandu jkollu aċċess għad- data pproċessata fis-SIS II.

L-Istati Membri għandhom jinfurmaw lill-Awtorità tat-Tmexxija msemmija fl-Artikolu 12 dwar l-uffiċċju N.SIS II tagħhom u dwar l-Uffiċċju SIRENE tagħhom.

L-Awtorità tat-Tmexxija (…) għandha tippubblika l-lista tagħhom flimkien mal-lista msemmija fl-Artikolu 21 (6).

Skambju ta' informazzjoni supplimentari

L-informazzjoni supplimentari għandha tiġi skambjata skond id-dispożizzjonijiet tal-Manwal SIRENE u bl-użu ta' l-Infrastruttura tal-Komunikazzjoni.

Tali informazzjoni għandha tintuża biss għall-iskop li għalih intbagħtet.

F'każ li l-Infrastruttura tal-Komunikazzjoni ma tkunx disponibbli, l-Istati Membri jistgħu jużaw mezzi tekniċi adegwatament żguri oħrajn biex jiskambjaw l-informazzjoni supplimentari.

3aa Talbiet għal informazzjoni supplimentari magħmula minn Stati Membri oħrajn għandhom jiġu mwieġba malajr kemm jista' jkun.

3a Għandhom jiġu adottati regoli ddettaljati għall-iskambju ta' l-informazzjoni supplimentari skond il-proċedura ddefinita fl-Artikolu 35 (3) fl-għamla ta' manwal imsejjaħ il-"Manwal SIRENE", mingħajr preġudizzju għad-dispożizzjonijiet ta' l-istrument li jistabbilixxi l-Awtorità tat-Tmexxija msemmija fl-Artikolu 12.

Konformità teknika

Biex tkun żgurata trasmissjoni rapida u effettiva tad- data , kull Stat Membru għandu josserva, meta jwaqqaf l-N.SIS II tiegħu, il-protokolli u l-proċeduri tekniċi stabbiliti biex jiżgura l-kompatibbiltà tas-CS-SIS man-N.SIS II.

Dawn il-protokolli u proċeduri tekniċi għandhom ikunu stabbiliti skond il-proċedura msemmija fl-Artikolu 35(3), mingħajr preġudizzju għad-dispożizzjonijiet li jistabbilixxu l-Awtorità ta' Tmexxija msemmija fl-Artikolu 12 (…).

Jekk Stat Membru juża kopja nazzjonali huwa għandu jiżgura, permezz tas-servizzi pprovduti mis-CS-SIS (…) li d- data maħżuna fil-kopja nazzjonali hija, permezz ta' aġġornamenti awtomatiċi imsemmija fl-Artikolu 4(4), identika u konsistenti mad-database tas-SIS II, u (…) li tfittxija fil-kopja nazzjonali tiegħu tipprovdi riżultat ekwivalenti għal tfittxija fid- database SIS II.

Sigurtà (…)

Kull Stat Membru għandu, fir-rigward ta' l-N.SIS II tiegħu, jadotta l-miżuri meħtieġa, inkluża l-adozzjoni ta' pjan ta' sigurtà, sabiex:

(aa) fiżikament jipproteġi d- data inkluż billi jsiru pjanijiet ta' kontinġenza għall-protezzjoni ta' infrastruttura kritika;

(a) jiċħad l-aċċess lil persuni mhux awtorizzati għal faċilitajiet li jipproċessaw id- data użati għall-ipproċessar ta' data personali (kontroll ta' l-aċċess għall-faċilitajiet);

(b) jimpedixxi l-qari, l-ikkupjar, il-modifika jew it-tneħħija mhux awtorizzati ta' medja tad- data (kontroll tal-medja tad- data );

(ċ) jimpedixxi d-dħul mhux awtorizzat ta' data u l-ispezzjoni, il-modifika jew it-tħassir mhux awtorizzati ta' data personali maħżuna (kontroll tal-ħażna);

(d) jimpedixxi l-użu ta' sistemi awtomatizzati ta' proċessar ta' data minn persuni mhux awtorizzati bl-użu ta' tagħmir għall-komunikazzjoni tad- data (kontroll ta' l-utent);

(e) jiżgura li l-persuni awtorizzati biex jużaw sistema awtomatizzata ta' proċessar ta' data jkollhom aċċess biss għad- data koperta mill-awtorizzazzjoni għall-aċċess tagħhom u b'identitajiet ta' l-utenti individwali u uniċi u modalitajiet ta' aċċess kunfidenzjali biss (kontroll ta' l-aċċess għad- data );

(ea) jiżgura li l-awtoritajiet kollha bi dritt għal aċċess għas-SIS II jew għall-faċilitajiet ta' proċessar ta' data joħolqu profili li jiddeskrivu l-funzjonijiet u r-responsabbiltajiet għal persuni li huma awtorizzati jaċċedu, jidħlu, jaġġornaw, iħassru u jfittxu d- data u jagħmlu dawn il-profili disponibbli għall-awtoritajiet nazzjonali ta' kontroll mingħajr dewmien fuq talba tagħhom (profili tal-persunal);

(f) jiżgura li jkun possibbli li jiġi verifikat u stabbilit lil liema korpi tista' tintbagħat id- data personali bl-użu ta' tagħmir għall-komunikazzjoni tad- data (kontroll tal-komunikazzjoni);

(g) jiżgura li jkun sussegwentement possibbli li jiġi verifikat u stabbilit liema data personali tkun iddaħħlet f'sistemi awtomatizzati ta' proċessar ta' data , meta, minn min u għal liema skop iddaħħlet id- data (kontroll tad-dħul);

(h) jimpedixxi l-qari, l-ikkupjar, il-modifika jew it-tħassir mhux awtorizzati ta' data personali waqt trasferimenti ta' data personali, b'mod partikolari b'teknika kriptografika adatta (kontroll tat-trasport);

(ha) jimmonitorja l-effettività tal-miżuri tas-sigurtà msemmijin f'dan il-paragrafu u jieħu l-miżuri organizzattivi meħtieġa relatati mal-monitoraġġ intern biex jiżgura l-konformità ma' dan ir-Regolament (awto-verifika).

L-Istati Membri għandhom jieħdu miżuri ekwilvalenti għal dawk imsemmijin fil-paragrafu 1 fir-rigward tas-sigurtà dwar l-iskambju ta' l-informazzjoni supplimentari.

Kunfidenzjalità

Kull Stat Membru għandu japplika r-regoli tiegħu ta' segretezza professjonali jew obbligi ekwivalenti oħrajn ta' kunfidenzjalità lill-persuni u l-korpi kollha li meħtieġa jaħdmu bid- data tas-SIS II u bl-informazzjoni supplimentari, skond il-leġislazzjoni nazzjonali tiegħu.

Dan l-obbligu għandu jgħodd ukoll wara li dawk il-persuni jħallu l-kariga jew l-impjieg jew wara t-tmiem ta' l-attivitajiet ta' dawk il-korpi.

Żamma ta' reġistri f'livell nazzjonali

1. (a) L-Istati Membri li m'humiex jużaw il-kopji nazzjonali għandhom jiżguraw li kull aċċess għal u kull skambju ta' data personali mas-CS-SIS jiġu rreġistrati fl-N.SIS II għall-finijiet ta' verifika jekk it-tfittxija tkunx ammissibbli jew le, għall-fini ta' monitoraġġ tal-legalità ta' l-ipproċessar tad- data , għall-awto-monitoraġġ, waqt li jkun żgurat il-funzjonament tajjeb ta' l-N.SIS II, l-integrità u s-sigurtà tad- data.

(b) L-Istati Membri li jkunu qed jużaw kopji nazzjonali għandhom jiżguraw li kull aċċess għal u kull skambju tad- data tas-SIS II jiġu rreġistrati għall-għanijiet speċifikati fil-paragrafu 1(a), bl-eċċezzjoni ta' skambji kkollegati mas-servizzi msemmija fl-Artikolu 4 (4).

1a (tmexxa għal 1(b))

Ir-reġistri għandhom juru, b'mod partikolari, l-istorja ta' l-allerti, id-data u l-ħin tad- data mibgħuta, id- data użata biex issir tfittxija, ir-referenza għad- data mibgħuta u l-isem ta' l-awtorità kompetenti kif ukoll tal-persuna responsabbli għall-ipproċessar tad- data .

Ir-reġistri jistgħu jintużaw biss għall-għan speċifikat fil-paragrafu 1 u għandhom jitħassru wara perijodu ta' mhux inqas minn sena u mhux iktar minn tliet snin wara li jkunu nħolqu.

Ir-reġistri li jinkludu l-istorja ta' l-allerti għandhom jitħassru wara perijodu ta' bejn sena u tliet snin wara li jitħassru l-allerti.

Ir-reġistri jistgħu jinżammu għal perijodu itwal jekk ikunu meħtieġa għal proċeduri ta' monitoraġġ li jkunu diġà bdew.

4a L-awtoritajiet nazzjonali kompetenti responsabbli milli jivverifikaw jekk ir-riċerka hix aċċettabbli jew le, għall-għan tal-monitoraġġ tal-legalità ta' l-ipproċessar ta' data , għall-awto-monitoraġġ, biex jiżguraw il-funzjonament tajjeb ta' l-N.SIS II, l-integrità u s-sigurtà tad- data , għandu jkollhom aċċess, sal-limiti tal-kompetenzi tagħhom u fuq talba, għal dawn ir-reġistri sabiex jiżguraw li huma jkunu kapaċi jwettqu l-kompiti tagħhom.

Awto-monitoraġġ

L-Istati Membri għandhom (…) jiżguraw li kull awtorità intitolata għal aċċess ta' data tas-SIS II għandha tieħu l-miżuri meħtieġa biex tiżgura konformità ma' dan ir-Regolament u għandha tikkoopera, fejn meħtieġ, ma' l-Awtorità Nazzjonali ta' Kontroll, kif imsemmi fl-Artikolu 31(1a).

Taħriġ tal-persunal

Qabel ma jkun awtorizzat biex jipproċessa data maħżuna fis-SIS II, il-persunal ta' l-awtoritajiet bi dritt ta' aċċess għas-SIS II għandu jirċievi taħriġ xieraq dwar is-sigurtà tad- data u r-regoli tal-protezzjoni tad- data u għandu jiġi mgħarraf dwar kwalunkwe reat kriminali u penali rilevanti.

Artikolu 11 Ċ

Komunikazzjoni mal-pubbliku

(imħassar)

Responsabbiltajiet ta' l-Awtorità ta' Tmexxija

Tmexxija operattiva

Awtorità tat-Tmexxija, li għandha tkun iffinanzjata mill-baġit ta' l-Unjoni Ewropea, għandha tkun responsabbli għat-tmexxija operattiva tas-SIS II Ċentrali.

Hi għandha tkun responsabbli wkoll għall-kompiti li ġejjin marbutin ma' l-Infrastruttura tal-Komunikazzjoni:

(a) superviżjoni;

(b) sigurtà;

(ċ) il-koordinazzjoni tar-relazzjonijiet bejn l-Istati Membri u l-fornitur.

Il-Kummissjoni għandha tkun responsabbli għall-kompiti l-oħrajn kollha relatati ma' l-Infrastruttura tal-Komunikazzjoni, b'mod partikolari:

(a) kompiti ta' implimentazzjoni tal-baġit;

(b) akkwist u tiġdid;

(ċ) materji kuntrattwali.

Matul perijodu transitorju qabel l-Awtorità tat-Tmexxija msemmija fil-paragrafu 1 tibda bil-ħidma tagħha, il-Kummissjoni ser tkun responsabbli għat-tmexxija operazzjonali tas-SIS II Ċentrali.

Il-Kummissjoni tista' tafda l-eżerċizzju ta' din it-tmexxija kif ukoll tal-kompiti ta' implimentazzjoni tal-baġit, skond ir-Regolament tal-Kunsill (KE, Euratom) Nru 1605/2002 tal-25 ta' Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej

ĠU L 248, 16.9.2002, p.

148. , lil korpi nazzjonali tas-settur pubbliku, f'żewġ pajjiżi differenti.

3aa Kull korp nazzjonali tas-settur pubbliku, kif imsemmi fil-paragrafu 3, għandu jikkonforma b'mod partikolari mal-kriterji ta' għażla li ġejjin:

(a) għandu juri esperjenza fit-tul fit-tħaddim ta' sistema ta' informazzjoni fuq skala kbira bil-funzjonalitajiet imsemmijin fl-Artikolu 4 (4);

(a) għandu jkollu kompetenza fil-tul fil-ħtiġiet ta' servizz u ta' sigurtà ta' sistema ta' informazzjoni komparabbli mal-funzjonalitajiet imsemmijin fl-Artikolu 4 (4);

(ċ) għandu jkollu persunal biżżejjed u ta' esperjenza bil-ħiliet professjonali u lingwistiċi meħtieġa biex jaħdem f'ambjent ta' kooperazzjoni internazzjonali bħal ma hu dak maħsub fl-Artikolu 4;

(d) għandu jkollu disponibbli infrastruttura faċilitattiva sigura u (…) mibnija apposta, b'mod partikolari li kapaċi toffri backup u tiggarantixxi l-funzjonament kontinwu ta' sistemi ta' l-IT fuq skala kbira; u

(e) għandu jaħdem f'ambjent amministrattiv li jippermettilu jimplimenta l-kompiti tiegħu tajjeb u jevita kwalunkwe konflitt ta' interessi.

3a Kummissjoni għandha qabel kwalunkwe tali delega u wara dan f'intervalli regolari tinforma lill-Parlament Ewropew u lill-Kunsill dwar il-kondizzjonijiet tad-delega, l-ambitu preċiż tad-delega, u l-korpi li lilhom jiġu ddelegati l-kompiti.

3b F'każ li l-Kummissjoni tiddelega r-reponsabbiltà tagħha waqt il-perijodu transitorju (…) skond il-paragrafu 3 hija għandha tiżgura li din id-delega tirrispetta bis-sħiħ il-limiti ffissati mis-sistema istituzzjonali stabbilita fit-Trattat.

Hija għandha tiżgura, b'mod partikolari, li din id-delega ma taffettwax ħażin xi mekkaniżmu ta' kontroll effettiv taħt (…) il-liġi Komunitarja, sew jekk hi mill-Qorti tal-Ġustizzja, mill-Qorti ta' l-Awdituri jew mill-Kontrollur Ewropew għall-Protezzjoni tad- Data .

4. tmexxija operattiva tas-SIS II Ċentrali għandha tikkonsisti mill-kompiti kollha meħtieġa biex is-SIS II Ċentrali tibqa' tiffunzjona għal 24 siegħa kuljum, 7 ijiem fil-ġimgħa b'mod konformi ma' dan ir-Regolament, speċjalment ix-xogħol ta' manutenzjoni u l-iżviluppi tekniċi meħtieġa għat-tħaddim bla xkiel tas-sistema.

5. (imħassar)

L-Awtorità tat-Tmexxija għandha tiżgura, f'kooperazzjoni ma' l-Istati Membri, li għas-SIS II Ċentrali tintuża dejjem l-aqwa teknoloġija disponibbli, soġġetta għal analiżi ta' kost-benefiċċju.

Sigurtà (…)

L-Awtorità tat-Tmexxija għandha, fir-rigward tas-SIS II Ċentrali u l-Kummissjoni fir-rigward ta' l-Infrastruttura tal-Komunikazzjoni, tadotta l-miżuri meħtieġa, inkluż l-adozzjoni ta' pjan ta' sigurtà, sabiex:

(aa) fiżikament tipproteġi d- data inkluż billi jsiru pjanijiet ta' kontinġenza għall-protezzjoni ta' infrastruttura kritika;

(a) tiċħad l-aċċess lil persuni mhux awtorizzati għal faċilitajiet li jipproċessaw id- data użati għall-ipproċessar ta' data personali (kontroll ta' l-aċċess għall-faċilitajiet);

(b) timpedixxi l-qari, l-ikkupjar, il-modifika jew it-tneħħija mhux awtorizzati ta' medja tad- data (kontroll tal-medja tad- data );

(ċ) timpedixxi d-dħul mhux awtorizzat ta' data u l-ispezzjoni, il-modifika jew it-tħassir mhux awtorizzati ta' data personali maħżuna (kontroll tal-ħażna);

(d) timpedixxi l-użu ta' sistemi awtomatizzati ta' proċessar ta' data minn persuni mhux awtorizzati bl-użu ta' tagħmir għall-komunikazzjoni tad- data (kontroll ta' l-utent);

(ea) toħloq profili li jiddeskrivu l-funzjonijiet u r-responsabbiltajiet għal persuni li huma awtorizzati jaċċedu d- data jew għall-faċilitajiet ta' l-ipproċessar tad- data u tagħmel dawn il-profili disponibbli għall-Kontrollur Ewropew għall-Protezzjoni tad- Data mingħajr dewmien fuq talba tagħhom (profili tal-persunal);

(f) tiżgura li jkun possibbli li jiġi verifikat u stabbilit lil liema korpi tista' tintbagħat id- data personali bl-użu ta' tagħmir għall-komunikazzjoni tad- data (kontroll tal-komunikazzjoni);

(fa) tiżgura li jkun sussegwentement possibbli li jiġi vverifikat u stabbilit liema data personali ddaħħlet f'sistemi awtomatiċi ta' proċessar tad- data , meta u minn min iddaħħlet id- data (kontroll tad-dħul);

(g) timpedixxi l-qari, l-ikkupjar, il-modifika jew it-tħassir mhux awtorizzat ta' data personali waqt trasferimenti ta' data personali jew waqt trasportazzjoni ta' medja tad- data b'mod partikolari b'tekniki kriptografiċi adatti (kontroll tat-trasport).

(ga) timmonitorja l-effettività tal-miżuri tas-sigurtà msemmijin f'dan il-paragrafu u tieħu l-miżuri organizzattivi meħtieġa relatati mal-monitoraġġ intern biex tiżgura l-konformità ma' dan ir-Regolament (awto-verifika).

L-Awtorità tat-Tmexxija għandha tieħu miżuri ekwivalenti għal dawk imsemmijin fil-paragrafu 1 dwar is-sigurtà (…) fir-rigward ta' l-iskambju ta' informazzjoni supplimentari permezz ta' l-Infrastruttura tal-Komunikazzjoni.

Kunfidenzjalità

Mingħajr preġudizzju għall-Artikolu 17 tar-Regolamenti tal-Persunal ta' Uffiċjali tal-Komunitajiet Ewropej, l-Awtorità tat-Tmexxija għandha tapplika regoli adatti ta' segretezza professjonali jew obbligi ekwivalenti oħrajn ta' kunfidenzjalità lill-persunal kollu tagħha meħtieġ li jaħdem b' data tas-SIS II fuq standards komparabbli bħal dawk provduti fl-Artikolu 10 A. Dan l-obbligu għandu japplika wkoll wara li dawk il-persuni jħallu l-kariga jew l-impjieg tagħhom jew wara t-tmiem ta' l-attivitajiet tagħhom.

L-Awtorità tat-Tmexxija għandha tieħu miżuri ekwivalenti għal dawk imsemmijin fil-paragrafu 1 rigward (…) kunfidenzjalità rigward l-iskambju ta' informazzjoni supplimentari permezz ta' l-Infrastruttura ta' Komunikazzjoni.

Żamma ta' reġistri f'livell ċentrali

L-Awtorità tat-Tmexxija għandha tiżgura li kull aċċess għal u kull skambju ta' data personali fis-CS-SIS jiġu rreġistrati għall-finijiet previsti fl-Artikolu 11 (1).

Ir-reġistri għandhom juru, b'mod partikolari, l-istorja ta' l-allerti, id-data u l-ħin tad- data mibgħuta, id- data użata biex issir tfittxija, ir-referenza għad- data mibgħuta u l-identifikazzjoni ta' l-awtorità kompetenti responsabbli għall-ipproċessar tad- data .

Ir-reġistri jistgħu jintużaw biss għall-għan previst fil-paragrafu 1 u għandhom jitħassru wara perijodu ta' mhux inqas minn sena u mhux iktar minn tliet snin wara li jkunu nħolqu.

Ir-reġistri li jinkludu l-istorja ta' l-allerti għandhom jitħassru wara perijodu ta' bejn sena u tliet snin wara li jitħassru l-allerti.

Ir-reġistri jistgħu jinżammu għal perijodu itwal jekk ikunu meħtieġa għal proċeduri ta' monitoraġġ li jkunu diġà bdew.

4a L-awtoritajiet kompetenti responsabbli milli jivverifikaw jekk it-tfittxija hix aċċettabbli jew le, għall-għan tal-monitoraġġ tal-legalità ta' l-ipproċessar ta' data , għall-awto-monitoraġġ, biex jiżguraw il-funzjonament tajjeb tas-CS-SIS, l-integrità u s-sigurtà tad- data , għandu jkollhom aċċess, sal-limiti tal-kompetenzi tagħhom u fuq talba, għal dawn ir-reġistri sabiex jiżguraw li huma jkunu kapaċi jwettqu l-kompiti tagħhom.

Kampanja ta' Informazzjoni

Il-Kummissjoni, f'kooperazzjoni ma' l-Awtoritajiet Nazzjonali ta' Kontroll imsemmijin fl-Artikolu 31 (1a), u l-Kontrollur Ewropew għall-Protezzjoni tad- Data , imsemmi fl-Artikolu 31A (1), għandha takkumpanja l-bidu tat-tħaddim tas-SIS II b'kampanja ta' informazzjoni biex tgħarraf lill-pubbliku dwar l-objettivi, id- data maħżuna, l-awtoritajiet b'aċċess u d-drittijiet tal-persuni.

Wara l-istabbiliment tagħha, l-Awtorità tat-Tmexxija, f'kooperazzjoni ma' l-Awtoritajiet Nazzjonali ta' Kontroll u l-Kontrollur Ewropew għall-Protezzjoni tad- Data , għandha tirrepeti regolarment tali kampanji.

L-Istati Membri għandhom, f'kooperazzjoni ma' l-awtoritajiet nazzjonali ta' kontroll tagħhom, jippjanaw u jimplimentaw il-linji politiċi meħtieġa biex jinfurmaw liċ-ċittadini tagħhom b'mod ġenerali dwar is-SIS II.

Allerti maħruġa fir-rigward ta' ċittadini ta' pajjiż terz għall-iskop li jiġi miċħud id-dħul u s-soġġorn

Kategoriji ta' data

Mingħajr preġudizzju għall-Artikolu 8 (1) jew għad-dispożizzjonijiet ta' dan ir-Regolament li jipprevedi l-ħażna ta' data addizzjonali, is-SIS II għandu jkun fiha biss dawk il-kategoriji ta' data li jingħataw minn kull wieħed mill-Istati Membri, kif meħtieġ għall-għanijiet stabbiliti fl-Artikolu 15.

L-informazzjoni dwar (…) persuni li għalihom inħareġ allert m'għandhiex tkun aktar minn dan li ġej:

(a) kunjom(ijiet) u isem/ismijiet, isem fit-twelid u ismijiet użati qabel u kwalunkwe psewdonimu, jekk jista' jkun imdaħħla separatament;

(b) kwalunkwe karatteristika fiżika speċifika u oġġettiva li ma tinbidilx;

(ċ) post u data tat-twelid;

(f) marki tas-swaba';

(g) nazzjonalità/nazzjonalitajiet);

(h) jekk il-persuni kkonċernati humiex armati, vjolenti jew maħruba;

(i) raġuni għall-allert;

(j) l-awtorità li qed toħroġ l-allert;

(k) referenza għad-deċiżjoni li wasslet għall-allert;

(l) azzjoni li għandha tittieħed;

(m) kollegament(i) ma' allerti oħrajn maħruġin fis-SIS II skond l-Artikolu 26.

3a Ir-regoli tekniċi meħtieġa biex tiddaħħal, tiġi aġġornata, titħassar u titfittex id- data msemmija fil-paragrafu 2 għandhom ikunu stabbiliti skond il-proċedura msemmija fl-Artikolu 35 (3), mingħajr preġudizzju għad-dispożizzjonijiet ta' l-istrument li jistabbilixxi l-Awtorità tat-Tmexxija msemmija fl-Artikolu 12.

3b Ir-regoli tekniċi meħtieġa għat-tiftix tad- data msemmija fil-paragrafu 3a għandhom ikunu simili għat-tiftix fis-CS-SIS, f'kopji nazzjonali u f'kopji tekniċi, kif imsemmi fl-Artikolu 21(2).

Klawsola ta' proporzjonalità

L-Istat Membru li jkun qed joħroġ allert għandu jiddetermina jekk il-każ hux adegwat, rilevanti u importanti biżżejjed li jistħoqqlu dħul ta' l-allert fis-SIS II.

Artikolu 14 Ċ

Regoli speċifiċi għar-ritratti u l-marki tas-swaba'

Ir-ritratti u l-marki tas-swaba' kif imsemmija fl-Artikolu 14 A (2)(e) u (f) għandhom jintużaw soġġett għad-dispożizzjonijiet li ġejjin:

(a) Ir-ritratti u l-marki tas-swaba' għandhom jiddaħħlu biss wara verifika speċjali ta' kwalità biex jiġi żgurat li jintlaħaq standard minimu ta' kwalità tad- data .

L-ispeċifikazzjoni tal-verifika tal-kwalità speċjali għandha tiġi stabbilita skond il-proċedura msemmija fl-Artikolu 35 (3), mingħajr preġudizzju għad-dispożizzjonijiet ta' l-istrument li jistabbilixxi l-Awtorità tat-Tmexxija msemmija fl-Artikolu 12.

(b) Ir-ritratti u l-marki tas-swaba' għandhom jintużaw biss biex tiġi kkonfermata l-identità ta' ċittadin ta' pajjiż terz li nstab bħala riżultat ta' tfittxija alfanumerika fis-SIS II.

(ċ) Hekk kif ikun teknikament possibbli, il-marki tas-swaba' jistgħu jiġu użati wkoll biex jiġi identifikat ċittadin ta' pajjiż terz abbażi ta' l-identifikatur bijometriku tiegħu/tagħha.

Qabel ma' din il-funzjonalità tiġi implimentata fis-SIS II, il-Kummissjoni għandha tippreżenta rapport dwar id-disponibbiltà u l-istat ta' tħejjija tat-teknoloġija meħtieġa, li dwaru għandu jiġi kkonsultat il-Parlament Ewropew.

Rekwiżit biex jiddaħħal allert

Allert ma jistax jiddaħħal mingħajr id- data msemmija fl-Artikolu 14 A (2)(a), 14 A (2)(d), 14 A (2)(k) u 14 A (2)(l).

Barra minn hekk, meta disponibbli, id- data l-oħra kollha elenkata fl-Artikolu 14 A (2) għandha tiddaħħal.

Kondizzjonijiet għall-ħruġ ta' allerti dwar ċaħda ta' dħul jew soġġorn

Id- data dwar ċittadini ta' pajjiż terz li għalihom inħareġ allert għall-finijiet ta' ċaħda ta' dħul jew soġġorn għandha tiddaħħal abbażi ta' allert nazzjonali li jirriżulta minn deċiżjoni meħuda mill-awtoritajiet amministrattivi jew mill-qrati kompetenti skond ir-regoli ta' proċedura stabbiliti mil-liġi nazzjonali.

Din id-deċiżjoni tista' tittieħed biss abbażi ta' valutazzjoni individwali (…). (…)

Appelli kontra dawn id-deċiżjonijiet għandhom isiru skond il-leġislazzjoni nazzjonali.

1a (imħassar)

Allert għandu jiddaħal meta d-deċiżjoni msemmija fil-paragrafu 1 kienet ibbażata fuq theddida għall-politika pubblika jew għas-sigurtà pubblika jew għas-sigurtà nazzjonali li tista' tiġi mill-preżenza ta' ċittadin ta' pajjiż terz fit-territorju nazzjonali.

Din is-sitwazzjoni għandha tirriżulta b'mod partikolari fil-każ ta':

(a) ċittadin ta' pajjiż terz li ġie kkundannat minn Stat Membru għal reat b'piena li tinvolvi t-tneħħija tal-libertà għal perijodu ta' mill-inqas sena;

(b) ċittadin ta' pajjiż terz li fir-rigward tiegħu hemm raġunijiet serji għaliex wieħed għandu jemmen li kkommetta reati kriminali serji jew li fir-rigward tiegħu hemm indikazzjonijiet ċari ta' intenzjoni li jikkommetti tali reati fit-territorju ta' Stat Membru;

(ċ) (tmexxa għall-Artikolu 15AA)

2a (tmexxa għall-Artikolu 15A)

Allert jista' jiddaħħal ukoll meta d-deċiżjoni msemmija fil-paragrafu 1 kienet ibbażata fuq il-fatt li ċ-ċittadin ta' pajjiż terz kien soġġett għal miżuri li jinvolvu tkeċċija, ċaħda għal dħul jew tneħħija li ma ġewx revokati jew sospiżi, li jinkludu jew huma akkumpanjati minn projbizzjoni ta' dħul jew, fejn applikabbli, projbizzjoni ta' residenza, abbażi ta' nuqqas ta' konformità mar-regolamenti nazzjonali dwar id-dħul jew ir-residenza ta' ċittadini ta' pajjiż terz.

3a (tmexxa għall-paragrafu 1)

3b Dan l-Artikolu ma japplikax fir-rigward tal-persuni msemmijin fl-Artikolu 15 AA.

3c L-applikazzjoni ta' (…) dan l-Artikolu (…) għandha tkun riveduta mill-Kummissjoni tliet snin wara d-data msemmija fl-Artikolu 39 (2).

Abbażi ta' din ir-reviżjoni l-Kummissjoni għandha, bl-użu tad-dritt ta' inizjattiva tagħha skond it-Trattat, tagħmel il-proposti meħtieġa biex temenda d-dispożizzjonijiet ta' dan l-Artikolu (…) sabiex tikseb livell ogħla ta' armonizzazzjoni tal-kriterji għad-dħul ta' allerti.

Kondizzjonijiet biex jiddaħħlu allerti dwar ċittadini ta' pajjiż terz

li huma benefiċjarji tad-dritt Komunitarju ta' moviment liberu

Allert dwar ċittadin ta' pajjiż terz li huwa benefiċjarju tad-dritt Komunitarju ta' moviment liberu fis-sens tad-Direttiva 2004/38/KE tal-Parlament Ewropew u tal-Kunsill tad-29 ta' April 2004 dwar id-dritt taċ-ċittadini ta' l-Unjoni u l-membri tal-familja tagħhom biex jiċċaqilqu u jgħixu liberament fit-territorju ta' l-Istati Membri għandu jkun ibbażat f'konformità mar-regoli adottati fl-implimentazzjoni tad-Direttiva.

Fil-każ ta' riżultat pożittiv fuq allert skond l-Artikolu 15 dwar ċittadin ta' pajjiż terz li huwa benefiċjarju tad-dritt ta' moviment ħieles Komunitarju, l-Istat Membru eżekuttiv għandu jikkonsulta immedjatament ma' l-Istat Membru emittenti, permezz tal-Uffiċċju SIRENE u skond id-dispożizzjonijiet tal-Manwal SIRENE, sabiex jiddeċiedi mingħajr dewmien dwar l-azzjoni li għandha tittieħed.

Kondizzjonijiet biex jinħarġu allerti dwar ċittadini ta' pajjiż terz

soġġetti għal miżura restrittiva meħuda skond l-Artikolu 15 TUE

Mingħajr preġudizzju għall-Artikolu 15 A, ċittadini ta' pajjiż terz li huma soġġetti għal miżura restrittiva maħsuba biex timpedixxi d-dħul fi jew it-transitu mit-territorju ta' l-Istati Membri, li tkun ittieħdet skond l-Artikolu 15 tat-Trattat dwar l-UE inklużi dawk li jimplimentaw projbizzjoni fuq l-ivvjaġġar maħruġa mill-Kunsill tas-Sigurtà tan-Nazzjonijiet Uniti, għandhom, sakemm ħtiġiet ta' kwalità ta' data jiġu sodisfatti, jiddaħħlu fis-SIS II għall-fini ta' ċaħda ta' dħul jew soġġorn.

L-Art 14D m'għandux japplika fir-rigward ta' allerti mdaħħla abbażi tal-paragrafu 1.

L-Istat Membru li għandu jdaħħal, jaġġorna u jħassar dawn l-allerti f'isem l-Istati Membri kollha għandu jkun innominat fil-mument ta' l-adozzjoni tal-miżuri rilevanti meħudin skond l-Artikolu 15 tat- Trattat dwar l-Unjoni Ewropea.

Kategoriji ta' data

Awtoritajiet li għandhom id-dritt għal aċċess (…) allerti

Aċċess għal data mdaħħla fis-SIS II skond l-Artikolu 15 u d-dritt ta' tiftix ta' tali data direttament jew f'kopja tad- data tas-CS-SIS għandhom ikunu riżervati esklużivament għall-awtoritajiet responsabbli għall-identifikazzjoni ta' ċittadini ta' pajjiż terz għal:

(a) kontroll tal-fruntiera, skond ir-Regolament 562/2006/KE tal-Parlament Ewropew u tal-Kunsill tal-15 ta' Marzu 2006 li jistabbilixxi Kodiċi Komunitarju dwar ir-regoli li jirregolaw il-moviment ta' persuni minn naħa għal oħra tal-fruntiera (Kodiċi tal-Fruntieri ta' Schengen);

(b) kontrolli oħrajn mill-pulizija u d-dwana mwettqa fil-pajjiż, u l-koordinazzjoni ta' tali kontrolli minn awtoritajiet maħtura.

Madankollu, l-aċċess għad- data mdaħħla fis-SIS II u d-dritt li ssir tfittxija diretta f'din id- data jistgħu jiġu eżerċitati wkoll minn awtoritajiet ġudizzjarji nazzjonali, inter alia, minn dawk responsabbli għall-bidu ta' prosekuzzjonijiet pubbliċi fi proċedimenti kriminali u inkjesti ġudizzjarji qabel l-akkuża, fil-qadi ta' dmirijiethom, kif stabbilit fil-leġislazzjoni nazzjonali, kif ukoll l-awtoritajiet tagħhom ta' koordinazzjoni.

Barra minn hekk, l-aċċess għal data mdaħħla skond l-Artikolu 15 u d- data dwar dokumenti rigward persuni mdaħħla skond l-Artikolu 35 (2)(d) u (e) tad-Deċiżjoni tal-Kunsill 2006/XX u d-dritt ta' tiftix ta' tali data direttament jistgħu jiġu eżerċitati mill-awtoritajiet responsabbli għall-ħruġ tal-viżi, l-awtoritajiet ċentrali responsabbli għall-eżami ta' l-applikazzjonijiet għal viża u l-awtoritajiet responsabbli għall-ħruġ ta' permessi ta' residenza u għall-amministrazzjoni tal-leġislazzjoni fuq ċittadini ta' pajjiż terz fil-kuntest ta' l-applikazzjoni ta' l- Acquis Komunitarju fir-rigward tal-moviment tal-persuni.

L-aċċess għad- data minn dawn l-awtoritajiet għandu jiġi rregolat mil-liġi nazzjonali ta' kull Stat Membru.

L-awtoritajiet imsemmija f'dan l-Artikolu għandhom ikunu inklużi fil-lista msemmija fl-Artikolu 21(6).

Limiti ta' aċċess

L-utenti jistgħu jkollhom aċċess biss għad- data li jeħtieġu għat-twettiq ta' dmirijiethom.

Aċċess għal allerti dwar dokumenti ta' l-identità

Perijodu ta' konservazzjoni ta' l-allerti

Allerti dwar persuni li jiddaħħlu fis-SIS II skond dan ir-Regolament għandhom jinżammu biss għaż-żmien meħtieġ biex jintlaħqu l-għanijiet li għalihom ikunu ngħataw.

(… tmexxa għall-paragrafu 2 )

Fi żmien tliet snin minn meta jiddaħħal tali allert fis-SIS II il-ħtieġa li jinżamm l-allert għandha tiġi riveduta mill-Istat Membru li qed joħorġu.

2aa Kull Stat Membru għandu, fejn xieraq, jistabbilixxi perijodi iqsar ta' reviżjoni skond il-liġi nazzjonali tiegħu.

2a L-Istat Membru li joħroġ l-allert jista', fil-perijodu ta' reviżjoni, jiddeċiedi, wara valutazzjoni individwali komprensiva, li għandha tkun (…) irreġistrata, li jibqa' jżomm l-allert jekk dan jirriżulta li jkun meħtieġ għall-finijiet li għalihom ikun ħareġ l-allert.

F'dan il-każ japplika l-paragrafu 2 kif meħtieġ.

Kwalunkwe estensjoni ta' l-allert għandha tiġi kkomunikata lis-CS-SIS.

L-allerti għandhom jitħassru awtomatikament wara li jiskadi l-perijodu ta' reviżjoni msemmi fil-paragrafu 2.

Dan ma japplikax f'każ li l-Istat Membru li joħroġ l-allert ikkomunika l-estensjoni ta' l-allert lis-CS-SIS kif imsemmi fil-paragrafu 2a.

Is-CS-SIS għandha awtomatikament tinforma lill-Istati Membri dwar tħassir skedat ta' data mis-sistema erba' xhur minn qabel.

4. (tmexxa għall-paragrafu 3)

4a (tmexxa għall-Artikolu 20AA)

4b L-Istati Membri għandhom iżommu statistika dwar in-numru ta' allerti li l-perijodu ta' konservazzjoni tagħhom kien estiż skond il-paragrafu 2a.

Kisba ta' ċittadinanza u allerti dwar ċaħda ta' dħul

L-allerti maħruġa fir-rigward ta' persuna li kisbet ċittadinanza ta' kwalunkwe Stat li ċ-ċittadini tiegħu huma benefiċċjarji tad-dritt Komunitarju ta' moviment liberu għandhom jitħassru hekk kif l-Istat Membru li ħareġ l-allert jiġi informat skond l-Artikolu 24 jew isir jaf li l-persuna kisbet din iċ-ċittadinanza.

Estensjoni tal-perijodu ta' konservazzjoni ta' l-allerti

(imħassar)

Regoli ġenerali għal l-ipproċessar tad- data

Proċessar tad-data tas-SIS II

L-Istati Membri jistgħu jipproċessaw id- data prevista fl-Artikolu 15 għall-finijiet ta' ċaħda ta' dħul jew soġġorn fit-territorji tagħhom.

Id- data tista' tiġi kkupjata biss għal finijiet tekniċi, dment li tali kkupjar ikun meħtieġ sabiex l-awtoritajiet imsemmija fl-Artikolu 17 iwettqu tfittxija diretta.

Id-dispożizzjonijiet ta' dan ir-Regolament għandhom japplikaw għal dawn il-kopji.

L-allerti maħruġa minn Stati Membri oħrajn ma jistgħux jiġu kkupjati mill-N.SIS II għal fajls tad- data nazzjonali oħrajn.

2A (a) Kopji tekniċi, kif imsemmi fil-paragrafu 2, li jwasslu għal databases off-line jistgħu jinħolqu biss għal perijodu li ma jeċċedix it-48 siegħa.

Din id-durazzjoni tista' tiġi estiża f'sitwazzjonijiet ta' emerġenza.

Dawn il-kopji għandhom jiġu distrutti ladarba tintemm is-sitwazzjoni ta' emerġenza.

(aa) Permezz ta' deroga għal paragrafu (a), kopji tekniċi li jwasslu għal databases off-line li se jintużaw minn awtoritajiet li joħorġu l-viża m'għandhomx ikunu awtorizzati sena wara li l-awtorità in kwistjoni ġiet ikkollegata b'suċċess ma' l-Infrastruttura tal-Komunikazzjoni għas-Sistema ta' Informazzjoni tal-Viżi kif hemm imsemmi fir-Regolament xx/xxxx/KE dwar is-Sistema ta' Informazzjoni tal-Viżi (VIS) u l-iskambju bejn l-Istati Membri ta' data dwar viżi għal soġġorni qosra.

Dan m'għandux japplika għal kopji li jiġu użati biss f'sitwazzjonijiet ta' emerġenzi wara li n- network ma jkunx disponibbli għal aktar minn 24 siegħa.

L-Istati Membri għandhom iżommu inventarju aġġornat ta' dawn il-kopji, jagħmlu dan l-inventarju disponibbli għall-Awtoritajiet Nazzjonali ta' Kontroll, kif imsemmi fl-Artikolu 31 (1a) u jiżguraw li d-dispożizzjonijiet kollha ta' dan ir-Regolament, b'mod partikolari dawk imsemmijin fl-Artikolu 10, huma applikati fir-rigward ta' dawn il-kopji.

L-aċċess għad- data tas-SIS II għandu jkun awtorizzat biss fil-limiti tal-kompetenza ta' l-awtorità nazzjonali u lil persunal debitament awtorizzat.

3a Id- data ma tistax tintuża għal finijiet amministrattivi.

B'deroga, id- data mdaħħla taħt dan ir-Regolament tista' tintuża skond il-liġi nazzjonali ta' kull Stat Membru mill-awtoritajiet imsemmijin fl-Artikolu 17 (3) għall-qadi tal-kompiti tagħhom.

Id- data mdaħħla skond l-Artikolu 15 u d- data dwar dokumenti li għandhom x'jaqsmu ma' persuni mdaħħla skond l-Artikolu 35 (2)(d) u (e) tad-Deċiżjoni tal-Kunsill xx/xxxx tista' tintuża skond il-liġi nazzjonali ta' kull Stat Membru għall-finijiet imsemmijin fl-Artikolu 17 (3).

Kwalunkwe użu ta' data li ma jikkonformax mal-paragrafi 1 sa 4 għandu jitqies bħala użu ħażin skond il-liġi nazzjonali ta' kull Stat Membru.

Kull Stat Membru għandu jibgħat lill-Awtorità tat-Tmexxija lista ta' l-awtoritajiet kompetenti li huma awtorizzati jagħmlu tiftix fid- data li tinsab fis-SIS II direttament skond dan ir-Regolament u kwalunkwe tibdil li jsir f'din il-lista.

Dik il-lista għandha tispeċifika, għal kull awtorità, f'liema data tista' tagħmel tiftix u għal liema finijiet.

L-Awtorità tat-Tmexxija għandha tiżgura l-pubblikazzjoni annwali tal-lista fil- Ġurnal Uffiċjali ta' l-Unjoni Ewropea.

Dħul ta' numru ta' referenza

Data tas-SIS II u fajls nazzjonali

L-Artikolu 21 (2) m'għandux jippreġudika d-dritt ta' Stat Membru li jżomm fil-fajl nazzjonali tiegħu d- data tas-SIS II li fir-rigward tagħha ttieħdet azzjoni fit-territorju tiegħu.

Tali data għandha tinżamm fil-fajls nazzjonali għal perijodu massimu ta' tliet snin, ħlief jekk xi dispożizzjonijiet speċifiċi fil-liġi nazzjonali jipprevedu perijodu ta' żamma itwal.

L-Artikolu 21 (2) m'għandux jippreġudika d-dritt ta' Stat Membru li jżomm fil-fajls nazzjonali tiegħu d-data li tinsab f'allert partikolari, li dak l-Istat Membru ħareġ fis-SIS II.

Allerti tas-SIS II u l-liġi nazzjonali

Sakemm (…) il-liġi Komunitarja ma tistabbilixxix dispożizzjonijiet speċifiċi, il-liġi ta' kull Stat Membru għandha tapplika għad- data mdaħħla fl-N.SIS II tiegħu.

Jekk l-azzjoni mitluba ma tistax titwettaq, l-Istat Membru mitlub ghandu immedjatament jinforma lill-Istat Membru li jkun qed joħroġ l-allert.

Kwalità tad-data proċessata fis-SIS II (…)

L-Istat Membru li jkun qed joħroġ l-allert għandu jkun responsabbli li jassigura li d- data hi eżatta, aġġornata u hi mdaħħla fis-SIS II b'mod legali.

L-Istat Membru li jkun ħareġ l-allert biss għandu jkun awtorizzat li jimmodifika, iżid ma', jikkoreġi, jaġġorna jew iħassar data li jkun daħħal hu.

Jekk wieħed mill-Istati Membri li ma jkunx ħareġ l-allert ikollu provi li jissuġġerixxu li xi punt tad- data huwa fattwalment inkorrett jew inħażen illegalment, hu għandu, permezz ta' l-iskambju ta' informazzjoni supplimentari, jinforma lill-Istat Membru li jkun qed joħroġ l-allert dwar dan kemm jista' jkun malajr u mhux aktar tard minn għaxart ijiem wara li jkun sar jaf b'dawn il-provi; dan ta' l-aħħar għandu (…) jikkontrolla l-komunikazzjoni u, jekk meħtieġ, jikkoreġi jew iħassar il-punt in kwistjoni mingħajr dewmien.

Jekk l-Istati Membri ma jkunux jistgħu jilħqu ftehim fi żmien xahrejn, l-Istat Membru li ma jkunx ħareġ l-allert għandu jissottometti l-każ lill-Kontrollur Ewropew għall-Protezzjoni tad- Data li flimkien ma' l-Awtoritajiet Nazzjonali ta' Kontroll għandu jaġixxi ta' medjatur, kif imsemmi fl-Artikolu 31.

5a L-Istati Membri għandhom jagħmlu skambju ta' informazzjoni supplimentari jekk persuna tgħid li mhix il-persuna msemmija fl-allert.

Jekk l-eżitu tal-verifika jkun li fil-fatt hemm żewġ persuni differenti din il-persuna għandha tiġi informata dwar id-dispożizzjonijiet imsemmija fl-Artikolu 25.

Fejn persuna tkun diġà s-suġġett ta' allert fis-SIS II, Stat Membru li jdaħħal allert ulterjuri għandu jilħaq qbil dwar id-dħul ta' l-allert ma' l-Istat Membru li jkun daħħal l-ewwel allert.

Il-qbil għandu jintlaħaq abbażi ta' l-iskambju ta' informazzjoni supplimentari. (…)

Distinzjoni bejn persuni b'karatteristiċi simili

Meta, waqt l-introduzzjoni ta' allert ġdid, jidher li diġà hemm persuna fis-SIS II bl-istess element tad-deskrizzjoni ta' l-identità, għandha tiġi segwita l-proċedura li ġejja:

2. (imħassar)

(a) (imħassar)

(b) l-uffiċċju SIRENE għandu jikkuntattja lid-dipartiment li jkun qed jagħmel it-talba biex jiċċara jekk l-allert hux dwar l-istess persuna jew le;

(ċ) jekk il-kontro-verifika tiżvela li l-persuna in kwistjoni hija tabilħaqq l-istess waħda, l-uffiċċju SIRENE għandu japplika l-proċedura biex jiddaħħlu allerti multipli kif imsemmi fl-Artikolu 24 (6).

Jekk l-eżitu tal-verifika huwa li fil-fatt hemm żewġ persuni differenti, l-uffiċċju SIRENE japprova t-talba biex jiddaħħal allert ieħor billi jżid l-elementi meħtieġa sabiex tiġi evitata kwalunkwe identifikazzjoni żbaljata.

Data addizzjonali sabiex jiġi ttrattat l-użu ħażin ta' identità

Fejn tista' tqum konfużjoni bejn il-persuna li attwalment kellu jsir allert dwarha u persuna li identità tagħha ġiet użata ħażin, l-Istat Membru li (…) daħħal l-allert għandu, soġġett għall-kunsens espliċitu ta' dik il-persuna, iżid data relatata ma' din ta' l-aħħar ma' l-allert sabiex jiġu evitati konsegwenzi negattivi ta' identifikazzjonijiet żbaljati.

Id- data relatata ma' persuna li l-identità tagħha ntużat ħażin għandha tintuża biss għall-finijiet li ġejjin:

(a) biex l-awtorità kompetenti tkun tista' tiddistingwi bejn il-persuna li l-identità tagħha intużat ħażin u l-persuna attwalment intenzjonata bl-allert;

(b) biex il-persuna li l-identità tagħha ntużat ħażin tkun tista' tipprova l-identità tagħha u tistabbilixxi li l-identità tagħha ntużat ħażin.

Xejn aktar ma jista' jiddaħħal u jiġi pproċessat ulterjorment fis-SIS II għajr id- data personali li ġejja għall-iskop ta' dan l-Artikolu:

a) kunjom(ijiet) u isem/ismijiet, isem fit-twelid u ismijiet użati qabel u kwalunkwe psewdonimu, jekk jista' jkun imdaħħla separatament;

b) kwalunkwe karatteristika oġġettiva u fiżika speċifika mhux soġġetta għal bidla;

ċ) post u data tat-twelid;

f) marki tas-swaba';

g) nazzjonalità/nazzjonalitajiet);

h) in-numru/i tal-karta/i ta' l-identità u d-data tal-ħruġ.

3a Ir-regoli tekniċi meħtieġa biex tiddaħħal, tiġi aġġornata u titħassar id- data msemmija fil-paragrafu 3 għandhom ikunu stabbiliti skond il-proċedura msemmija fl-Artikolu 35 (3), mingħajr preġudizzju għad-dispożizzjonijiet ta' l-istrument li jistabbilixxi l-Awtorità tat-Tmexxija msemmija fl-Artikolu 12.

Id- data msemmija fil-paragrafu 3 għandha titħassar fl-istess ħin ta' l-allert korrispondenti jew aktar kmieni jekk il-persuna titlob hekk.

L-awtoritajiet li għandhom dritt ta' aċċess għall-allert korrispondenti biss jista' jkollhom aċċess għad- data msemmija fil-paragrafu 3 u jistgħu jagħmlu dan għall-iskop uniku li jevitaw identifikazzjoni żbaljata.

Kollegamenti bejn allerti

Stat Membru jista' joħloq kollegament bejn l-allerti li joħroġ fis-SIS II.

L-effett ta' tali kollegament għandu jkun li tiġi stabbilita relazzjoni bejn żewġ allerti jew aktar.

Il-ħolqien ta' kollegament m'għandux jaffettwa l-azzjoni speċifika li għandha tittieħed abbażi ta' kull allert ikkollegat jew il-perijodu ta' konservazzjoni ta' kull wieħed mill-allerti kkollegati.

Il-ħolqien ta' kollegament m'għandux jaffettwa d-drittijiet għal aċċess previsti f'dan ir-Regolament.

L-awtoritajiet mingħajr dritt għal aċċess għal ċerti kategoriji ta' allerti m'għandhomx ikunu jistgħu jaraw il-kollegament ma' allert li m'għandhomx aċċess għalih.

3a Stat Membru għandu joħloq kollegament bejn allerti fil-każ biss li tinħoloq ħtieġa operattiva ċara.

3b Il-kollegamenti jistgħu jinħolqu minn Stat Membru skond il-leġislazzjoni nazzjonali tiegħu dejjem jekk huma rrispettati l-prinċipji ddelineati f'dan l-Artikolu.

Meta Stat Membru jqis li l-ħolqien ta' kollegament minn Stat Membru ieħor bejn allerti huwa inkompatibbli mal-liġi nazzjonali tiegħu jew ma' obbligi internazzjonali, hu jista' jieħu l-miżuri meħtieġa biex jiżgura li ma jista' jkun hemm ebda aċċess għall-kollegament mit-territorju nazzjonali tiegħu jew mill-awtoritajiet tiegħu li jkunu barra mit-territorju tiegħu.

4a Ir-regoli tekniċi għall-ikkollegar bejn allerti għandhom jiġu adottati skond il-proċedura ddefinita fl-Artikolu 35 (3), mingħajr preġudizzju għad-dispożizzjonijiet ta' l-istrument li jistabbilixxi l-Awtorità tat-Tmexxija msemmija fl-Artikolu 12.

Skop u perijodu ta' konservazzjoni ta' informazzjoni supplimentari

L-Istati Membri għandhom iżommu referenza għad-deċiżjonijiet li jwasslu għall-allert fl-uffiċċju SIRENE biex jappoġġaw l-iskambju ta' informazzjoni supplimentari.

Id -data personali miżmuma f'fajls mill-Uffiċċju SIRENE bħala riżultat ta' informazzjoni skambjata (…), għandha tinżamm biss għal dak iż-żmien meħtieġ biex jintlaħqu l-għanijiet li għalihom ingħatat.

Fi kwalunkwe każ, għandha titħassar mhux aktar tard minn sena wara li l-allert relatat mal-persuna konċernata jkun tħassar mis-SIS II.

Il-paragrafu 2 m'għandux jippreġudika d-dritt ta' Stat Membru li jżomm f'fajls nazzjonali data relatata ma' allert partikolari li dak l-Istat Membru kien ħareġ jew ma' allert konness ma' azzjoni li tkun ittieħdet fuq it-territorju tiegħu.

Il-perijodu ta' żmien li għalih tali data tista' tinżamm f'tali fajls għandu jkun irregolat mil-liġi nazzjonali.

Trasferiment ta' data personali lil partijiet terzi

Data proċessata fis-SIS II f'applikazzjoni ta' dan ir-Regolament m'għandhiex tkun ittrasferita jew magħmula disponibbli għal pajjiż terz jew għal organizzazzjoni internazzjonali.

Protezzjoni tad- data

Proċessar ta' kategoriji sensittivi ta' data

L-ipproċessar tal-kategoriji ta' data mniżżlin fl-Artikolu 8 (1) tad-Direttiva 95/46/KE tal-Parlament Ewropew u tal-Kunsill ta' l-24 ta' Ottubru 1995 dwar il-protezzjoni ta' l-individwi fir-rigward ta' l-ipproċessar ta' data personali u dwar il-moviment liberu ta' tali data m'għandux jiġi awtorizzat.

Dritt għal aċċess, korrezzjoni ta' data mhix eżatta u t-tħassir ta' data maħżuna illegalment

Id-dritt tal-persuni li jkollhom aċċess għal data li tiddaħħal fis-SIS II skond dan ir-Regolament u li tkun relatata magħhom għandu jiġi eżerċitat skond il-liġi ta' l-Istat Membru li mingħandu jinvokaw dak id-dritt.

Jekk il-liġi nazzjonali tipprevedi hekk, l-awtorità nazzjonali ta' kontroll prevista fl-Artikolu 31 (1) għandha tiddeċiedi jekk l-informazzjoni għandhiex tiġi kkomunikata u b'liema proċeduri.

Stat Membru li ma jkunx ħareġ l-allert jista' jikkomunika informazzjoni dwar tali data biss jekk ikun ta minn qabel, lill-Istat Membru li jkun ħareġ l-allert opportunità biex jiddikjara l-pożizzjoni tiegħu.

Dan għandu jsir bl-iskambju ta' informazzjoni supplimentari.

Il-komunikazzjoni ta' informazzjoni lis-suġġett tad- data għandha tiġi rrifjutata jekk dan ikun indispensabbli għat-twettiq ta' kompitu legali b'konnessjoni ma' l-allert jew għall-protezzjoni tad-drittijiet u l-libertajiet ta' terzi.

Kwalunkwe persuna għandha d-dritt li tiġi korretta data dwarha li fattwalment ma tkunx eżatta jew li tiġi mħassra data dwarha li tkun inħażnet illegalment.

3a L-individwu (…) kkonċernat għandu jkun infurmat kemm jista' jkun malajr u fi kwalunkwe każ mhux aktar tard minn 60 ġurnata mid-data li fiha huwa japplika għal aċċess.

Jekk il-liġi nazzjonali tipprovdi għal dewmien iqsar, dan ta' l-aħħar għandu jiġi rrispettat.

3b L-individwu għandu jkun infurmat dwar is-segwitu mogħti lill-eżerċizzju ta' drittijietu ta' korrezzjoni jew tħassir kemm jista' jkun malajr u fi kwalunkwe każ mhux aktar tard minn 3 xhur mid-data li fiha huwa japplika għal korrezzjoni u tħassir .

Dritt għall-informazzjoni

Ċittadini ta' pajjiżi terzi li huma s-suġġett ta' allert maħruġ skond dan ir-Regolament għandhom ikunu mgħarrfa skond l-Artikolu 10 u 11 tad-Direttiva 95/46/KE.

Din l-informazzjoni għandha tingħata bil-miktub, flimkien ma' kopja ta' jew referenza għad-deċiżjoni nazzjonali, imsemmija fl-Artikolu 15(1), li tagħti lok għall-allert.

Din l-informazzjoni xorta m'għandhiex tingħata:

(i) id- data personali ma nkisbitx miċ-ċittadin tal-pajjiż terz in kwistjoni; u

(ii) l-għoti ta' l-informazzjoni tirriżulta impossibbli jew tkun tirrikjedi sforz sproporzjonat;

(b) fejn iċ-ċittadin tal-pajjiż terz in kwistjoni diġà għandu l-informazzjoni;

(ċ) fejn, (…) il-liġi nazzjonali tippermetti għal restrizzjoni għad-dritt għal informazzjoni (…), b'mod partikolari sabiex tiġi ssalvagwardjata s-sigurtà nazzjonali, id-difiża, is-sigurtà pubblika u l-prevenzjoni, l-investigazzjoni, l-individwazzjoni u l-prosekuzzjoni ta' reati kriminali.

Kwalunkwe persuna tista' tippreżenta azzjoni quddiem il-qrati jew l-awtorità kompetenti taħt il-liġi nazzjonali ta' kwalunkwe Stat Membru, b'mod partikolari biex tikkoreġi, tħassar jew tikseb informazzjoni jew biex tikseb kumpens fir-rigward ta' allert li jkun jinvolviha.

L-Istati Membri jimpenjaw ruħhom reċiprokament li jinfurzaw deċiżjonijiet finali meħuda mill-qrati jew l-awtoritajiet imsemmija fil-paragrafu 1, mingħajr preġudizzju għad-dispożizzjonijiet ta' l-Artikolu 32.

Ir-regoli dwar rimedji previsti f'dan l-Artikolu għandhom jiġu vvalutati mill-Kummissjoni fi żmien sentejn wara d-dħul fis-seħħ ta' dan ir-Regolament .

Kontroll ta' l-N.SIS II

1a L-awtorità jew awtoritajiet maħtura f'kull Stat Membru u mogħtija s-setgħat imsemmijin fl-Artikolu 28 tad-Direttiva 95/46/KE tal-Parlament Ewropew u tal-Kunsill ta' l-24 ta' Ottubru 1995 dwar il-protezzjoni ta' individwi fir-rigward ta' l-ipproċessar ta' data personali u dwar il-moviment liberu ta' dik id- data (minn hawn 'il quddiem imsejħin "Awtoritajiet Nazzjonali ta' Kontroll") għandhom jagħmlu monitoraġġ indipendenti tal-legalità ta' l-ipproċessar ta' data personali tas-SIS II fi u mit-territorju tagħhom, inkluż l-iskambju u l-ipproċessar ulterjuri ta' informazzjoni supplimentari.

1b L-awtorità jew awtoritajiet imsemmijin fil-paragrafu 1a għandhom jiżguraw li mill-inqas kull erba' snin issir verifika tat-tħaddim ta' l-ipproċessar tad- data fl-N.SIS II skond l-istandards ta' verifika internazzjonali.

1c L-Istati Membri għandhom jiżguraw li l-awtorità jew l-awtoritajiet imsemmijin fil-paragrafu 1a għandhom riżorsi biżżejjed biex iwettqu l-kompiti fdati lilhom minn dan ir-Regolament.

Kontroll ta' l-Awtorità tat-Tmexxija

Il-Kontrollur Ewropew għall-Protezzjoni tad- Data għandu jivverifika li l-attivitajiet ta' pproċessar ta' data personali mill-Awtorità tat-Tmexxija jitwettqu f'konformità ma' dan ir-Regolament.

Id-dmirijiet u l-poteri msemmijin fl-Artikoli 46 u 47 tar-Regolament (KE) Nru 45/2001 tal-Parlament Ewropew u tal-Kunsill tat-18 ta' Diċembru 2000 dwar il-protezzjoni ta' l-individwi fir-rigward ta' l-ipproċessar ta' data personali mill-istituzzjonijiet u l-korpi Komunitarji u dwar il-moviment liberu ta' tali data għandhom japplikaw għaldaqstant.

Il-Kontrollur Ewropew għall-Protezzjoni tad- Data għandu jiżgura li mill-inqas kull erba' snin issir verifika ta' l-attivitajiet ta' pproċessar ta' data personali ta' l-Awtorità tat-Tmexxija skond l-istandards ta' verifika internazzjonali.

Ir-rapport tal-verifika għandu jintbagħat lill-Parlament Ewropew, lill-Kunsill, lill-Awtorità tat-Tmexxija, lill-Kummissjoni u lill-Awtoritajiet Nazzjonali ta' Kontroll (…).

L-Awtorità tat-Tmexxija għandha tingħata l-opportunità li tikkummenta qabel ma r-rapport jiġi adottat.

Kooperazzjoni bejn l-Awtoritajiet Nazzjonali ta' Kontroll u l-KEPD

L-Awtoritajiet Nazzjonali ta' Kontroll (…) u l-Kontrollur Ewropew għall-Protezzjoni tad- Data , filwaqt li kull wieħed jaġixxi fl-ambitu tal-kompetenzi rispettivi tiegħu, għandhom jikkooperaw b'mod attiv fil-qafas tar-responsabbiltajiet tagħhom u għandhom jiżguraw kontroll ikkoordinat tas-SIS II.

Huma għandhom, b'kull wieħed jaġixxi fil-kamp ta' applikazzjoni tal-kompetenzi rispettivi tiegħu, jagħmlu skambju ta' informazzjoni rilevanti, jassistu lil xulxin fit-twettiq ta' verifiki u spezzjonijiet, jeżaminaw diffikultajiet ta' interpretazzjoni jew applikazzjoni ta' dan ir-Regolament, jistudjaw problemi fl-eżerċizzju ta' kontroll indipendenti jew fl-eżerċizzju tad-drittijiet tas-suġġett tad- data , ifasslu proposti armonizzati għal soluzzjonijiet konġunti għal xi problemi u jippromwovu kuxjenza dwar id-drittijiet ta' protezzjoni tad- data , skond il-ħtieġa.

L-awtoritajiet nazzjonali ta' kontroll, (…) u l-Kontrollur Ewropew għall-Protezzjonitad- Data għandhom jiltaqgħu għal dak il-għan mill-inqas darbtejn fis-sena.

L-ispejjeż u s-servizzi ta' appoġġ ta' dawn il-laqgħat għandhom jitħallsu mill-Kontrollur Ewropew għall-Protezzjoni tad- Data .

Għandhom jiġu adottati regoli ta' proċedura fl-ewwel laqgħa.

Għandhom jiġu żviluppati metodi ta' ħidma ulterjuri b'mod konġunt skond il-ħtieġa.

Kull sentejn għandu jintbagħat rapport konġunt ta' l-attivitajiet lill-Parlament Ewropew, lill-Kunsill, lill-Kummissjoni u lill-Awtorità tat-Tmexxija.

Artikolu 31 Ċ

Protezzjoni tad-data waqt il-perijodu transitorju

F'każ li l-Kummissjoni tiddelega r-responsabbiltajiet tagħha waqt il-perijodu transitorju lil korp ieħor, skond l-Artikolu 12 (3), hija għandha tiżgura li l-Kontrollur Ewropew għall-Protezzjoni tad- Data għandu jkollu d-dritt u l-possibbiltà li jeżerċita bis-sħiħ il-kompiti tiegħu inkluża l-possibbiltà li jwettaq verifiki fuq il-post jew li jeżerċita (…) kwalunkwe setgħa oħra mogħtija lill-Kontrollur Ewropew għall-Protezzjoni tad- Data mill-Artikolu 47 tar-Regolament (KE) Nru 45/2001 tal-Parlament Ewropew u tal-Kunsill tat-18 ta' Diċembru 2000 dwar il-protezzjoni ta' l-individwi fir-rigward ta' l-ipproċessar tad- data personali mill-istituzzjonijiet u l-korpi Komunitarji u dwar il-moviment liberu ta' tali data .KAPITOLU VII

Responsabbiltà u sanzjonijiet

Responsabbiltà

Kull Stat Membru għandu jkun responsabbli skond il-liġi nazzjonali tiegħu għal kwalunkwe dannu kkawżat lil persuna minħabba l-użu ta' l-N.SIS II.

Dan għandu japplika wkoll għad-dannu kkawżat mill-Istat Membru li jkun ħareġ l-allert, fejn dan ta' l-aħħar ikun daħħal data fattwalment mhux eżatta jew ikun ħażen data illegalment.

Jekk l-Istat Membru li ssir azzjoni kontrih mhuwiex l-Istat Membru li ħareġ l-allert, dan ta' l-aħħar għandu jintalab jirrimborża, fuq talba, is-somom imħallsin bħala kumpens sakemm id- data ma tkunx intużat bi ksur ta' dan ir-Regolament mill-Istat Membru li għamel it-talba għar-rimborż.

Jekk in-nuqqas ta' Stat Membru li jikkonforma ma' l-obbligi tiegħu skond dan ir-Regolament jikkawża dannu lis-SIS II, dak l-Istat Membru għandu jinżamm responsabbli għal tali dannu, ħlief jekk u sa fejn l-Awtorità tat-Tmexxija jew l-Istat(i) Membru/i l-oħrajn li qed jieħdu sehem fis-SIS II ikunu naqsu milli jieħdu passi raġonevoli biex jipprevjenu li jseħħ id-dannu jew li jimminimizzaw l-impatt tiegħu.

Sanzjonijiet

L-Istati Membri għandhom jiżguraw li kwalunkwe użu ħażin tad- data li tiddaħħal fis-SIS II jew kwalunkwe skambju ta' informazzjoni supplimentari kuntrarji għal dan ir-Regolament huma soġġetti għal sanzjonijiet effettivi, proporzjonati u dissważivi skond il-liġi nazzjonali.

Dispożizzjonijiet Finali

Monitoraġġ u statistika

L-Awtorità tat-Tmexxija għandha tiżgura li huma attwati proċeduri li jimmonitorjaw it-tħaddim tas-SIS II skond l-objettivi, f'termini ta' riżultati, kost-effettività, sigurtà u l-kwalità tas-servizz.

Għall-finijiet tal-manutenzjoni teknika, ir-rapportar u l-istatistika, l-Awtorità tat-Tmexxija għandu jkollha aċċess għall-informazzjoni neċessarja relatata ma' l-operazzjonijiet ta' pproċessar imwettqa fis-SIS II Ċentrali.

2a Kull sena l-Awtorità tat-Tmexxija għandha tippubblika statistika li turi n-numru ta' rekords għal kull kategorija ta' allert, in-numru ta' riżultati pożittivi għal kull kategorija ta' allert u d-drabi li kien hemm aċċess fis-SIS II, rispettivament mogħtija bħala total u għal kull Stat Membru.

Sentejn wara li tibda taħdem is-SIS II u kull sentejn wara dan, l-Awtorità tat-Tmexxija għandha tissottometti lill-Parlament Ewropew u lill-Kunsill rapport dwar il-funzjonamnet tekniku tas-SIS II Ċentrali u l-Infrastruttura ta' Komunikazzjoni, inkluż is-sigurtà tiegħu, dwar l-iskambju bilaterali u multilaterali ta' informazzjoni supplimentari bejn l-Istati Membri.

Tliet snin wara li tibda taħdem is-SIS u kull erba' snin wara dan, l-Awtorità tat-Tmexxija għandha tipproduċi evalwazzjoni ġenerali tas-SIS II Ċentrali u l-iskambju bilaterali u multilaterali ta' informazzjoni supplimentari bejn l-Istati Membri.

Din l-evalwazzjoni ġenerali għandha tinkludi l-eżami ta' riżultati miksuba rigward l-objettivi u tivvaluta l-validità kontinwa tar-raġuni sottostanti, l-applikazzjoni ta' dan ir-Regolament fir-rigward tas-SIS II Ċentrali, is-sigurtà tas-SIS II Ċentrali u kwalunkwe implikazzjonijiet ta' operazzjonijiet futuri.

Il-Kummissjoni għandha tittrasmetti r-rapporti dwar l-evalwazzjoni lill-Parlament Ewropew u lill-Kunsill.

L-Istati Membri għandhom jipprovdu lill-Awtorità tat-Tmexxija u l-Kummissjoni bl-informazzjoni meħtieġa għall-abbozzar tar-rapporti msemmija fil-paragrafi 2a, 3 u 4.

5a L-Awtorità tat-Tmexxija għandha tipprovdi lill-Kummissjoni bl-informazzjoni meħtieġa biex tipproduċi l-evalwazzjonijiet ġenerali msemmija fil-paragrafu 4.

Matul perijodu transitorju qabel l-Awtorità tat-Tmexxija tibda bil-ħidma tagħha, il-Kummissjoni ser tkun responsabbli għall-produzzjoni u s-sottomissjoni tar-rapporti msemmijin fil-paragrafi 2a u 3.

1 Il-Kummissjoni għandha tkun assistita minn Kumitat.

2. (imħassar)

Fejn issir referenza għal dan il-paragrafu, għandha tgħodd il-proċedura regolatorja stabbilita fl-Artikolu 5 tad-Deċiżjoni 1999/468/ KE, f'konformità ma' l-Artikolu 7(3) tagħha.

Iż-żmien previst fl-Artikolu 5(6) tad-Deċiżjoni 1999/468/KE għandu jkun tliet xhur.

Il-Kumitat għandu jadotta r-Regoli ta' Proċedura tiegħu.

Il-Kumitat imsemmi fil-paragrafu 1 għandu jeżerċita l-funzjoni tiegħu mid-data tad-dħul fis-seħħ ta' dan ir-Regolament.

Emenda għad-dispożizzjonijiet ta' l-Acquis ta' Schengen

Għall-finijiet ta' materji li jaqgħu fil-kamp ta' applikazzjoni tat-Trattat KE, dan ir-Regolament jissostitwixxi, fid-data msemmija fl-Artikolu 39 (1a), id-dispożizzjonijiet ta' l-Artikoli 92 sa 119 tal-Konvenzjoni ta' Schengen, minbarra l-Artikolu 102 A tagħha.

Huwa jissostitwixxi wkoll, fid-data msemmija fl-Artikolu 39 (1a), id-dispożizzjonijiet li ġejjin ta' l- Acquis ta' Schengen li jimplimentaw dawk l-artikoli

ĠU L 239, 22.9.2000,p.

(a) id-Deċiżjoni tal-Kumitat Eżekuttiv ta' l-14 ta' Diċembru 1993 dwar ir-Regolament Finanzjarju dwar l-ispejjeż ta' l-installazzjoni u tat-tħaddim tas-sistema ta' l-informazzjoni ta' Schengen (C.SIS) (SCH/Com-ex (93) 16);

(b) id-Deċiżjoni tal-Kumitat Eżekuttiv tas-7 ta' Ottubru 1997 dwar l-iżvilupp tas-SIS (SCH/Com-ex (97) 24);

(ċ) id-Deċiżjoni tal-Kumitat Eżekuttiv tal-15 ta' Diċembru 1997 li temenda r-Regolament Finanzjarju dwar is-C.SIS (SCH/Com-ex (97) 35);

(d) id-Deċiżjoni tal-Kumitat Eżekuttiv tal-21 ta' April 1998 dwar is-C.SIS b'konnessjonijiet 15/18 (SCH/Com-ex (98) 11);

(e) id-Deċiżjoni tal-Kumitat Eżekuttiv tat-28 ta' April 1999 dwar in-nefqa ta' l-installazzjoni tas-C.SIS (SCH/Com-ex (99) 4);

(f) id-Deċiżjoni tal-Kumitat Eżekuttiv tat-28 ta' April 1999 dwar l-aġġornament tal-Manwal IRENE (SCH/Com-ex (99) 5);

(g) id-Dikjarazzjoni tal-Kumitat Eżekuttiv tat-18 ta' April 1996 li tiddefinixxi l-kunċett ta' barrani (SCH/Com-ex (96) dik.

(h) id-Dikjarazzjoni tal-Kumitat Eżekuttiv tat-28 ta' April 1999 dwar l-istruttura tas-SIS (SCH/Com-ex (99) dik.

(i) id-Deċiżjoni tal-Kumitat Eżekuttiv tas-7 ta' Ottubru 1997 dwar kontribuzzjonijiet min-Norveġja u mill-Islanda għall-ispejjeż ta' l-installazzjoni u tat-tħaddim tas-C.SIS (SCH/Com-ex (97) 18).

Għall-finijiet ta' materji li jaqgħu fil-kamp ta' applikazzjoni tat-Trattat KE, ir-riferenzi għall-artikoli sostitwiti tal-Konvenzjoni ta' Schengen u d-dispożizzjonijiet rilevanti ta' l- Acquis ta' Schengen li jimplimentaw dawk l-artikoli għandhom jinftiehmu bħala riferenzi għal dan ir-Regolament u għandhom jinqraw skond it-tabella ta' korrelazzjoni li tinsab fl-Anness.

Ir-Regolament (KE) Nru 378/2004 u r-Regolament (KE) Nru 871/2004, id-Deċiżjoni 2005/451/JHA, id-Deċiżjoni 2005/728/JHA u d-Deċiżjoni 2006/628/KE huma revokati fid-data msemmija fl-Artikolu 39 (1a).

Perijodu transitorju u baġit

L-allerti jistgħu jkunu trasferiti minn SIS 1+ għas-SIS II.

L-Istati Membri għandhom jiżguraw, billi jagħtu prijorità għall-allerti dwar persuni, li l-kontenut ta' l-allerti li huma trasferiti mis SIS 1+ għas-SIS II jissodisfa d-dispożizzjonijiet ta' dan ir-Regolament kemm jista' jkun malajr u mhux aktar tard minn tliet snin mid-data msemmija fl-Artikolu 39 (1a).

Matul dan il-perijodu transitorju, l-Istati Membri jistgħu jkomplu japplikaw id-dispożizzjonijiet ta' l-Artikoli 94 u 96 (…) tal-Konvenzjoni ta' Schengen (…) għall-kontenut ta' l-allerti li huma trasferiti mis-SIS 1+ għas-SIS II, soġġett għar-regoli li ġejjin:

- Fil-każ ta' modifika ta', ta' addizzjoni għal jew ta' korrezzjoni jew aġġornament tal-kontenut ta' allert trasferit mis-SIS ċ+ għas-SIS II, l-Istati Membri għandhom jiżguraw li l-allert jissodisfa d-dispożizzjonijiet ta' dan ir-Regolament sa miż-żmien tal-modifika, addizzjoni, korrezzjoni jew aġġornament.

- Fil-każ ta' riżultat ta' allert trasferit mis-SIS 1+ għas-SIS II, l-Istati Membri għandhom jeżaminaw il-kompatibbiltà ta' dak l-allert mad-dispożizzjonijiet ta' dan ir-Regolament b'mod immedjat iżda mingħajr ma jdewmu l-azzjoni li għandha tittieħed abbażi ta' dak l-allert.

Il-bqija tal-baġit fid-data stabbilita b'mod konformi ma' l-Artikolu 39 (1a), li kien approvat skond id-dispożizzjonijiet ta' l-Artikolu 119 tal-Konvenzjoni ta' Schengen, għandu jitħallas lura lill-Istati Membri.

L-ammonti li għandhom jitħallsu lura għandhom jiġu kkalkolati abbażi tal-kontribuzzjonijiet mill-Istati Membri kif stabbilit fid-Deċiżjoni tal-Kumitat Eżekuttiv ta' l-14 ta' Diċembru 1993 dwar ir-regolament finanzjarju dwar l-ispejjeż ta' l-istallazzjoni u tat-tħaddim tas-Sistema ta' Informazzjoni Schengen.

Matul il-perijodu transitorju msemmi fl-Artikolu 12 (3), referenzi f'dan ir-Regolament għall-Awtorità tat-Tmexxija għandhom jinftiehmu bħala referenza għall-Kummissjoni.

Dħul fis-seħħ, applikabbilità u migrazzjoni

Dan ir-Regolament għandu jidħol fis-seħħ fl-għoxrin jum wara li jiġi ppublikat fil-Ġurnal Uffiċjali ta' l-Unjoni Ewropea.

1a Għandu japplika għall-Istati Membri li jipparteċipaw fis-SIS 1+ minn data li trid tiġi ffissata mill-Kunsill, li jaġixxi b'unanimità tal-Membri tiegħu li jirrappreżentaw lill-Gvernijiet ta' l-Istati Membri li jipparteċipaw fis-SIS 1+.

Id-data msemmija fil-paragrafu 1a għandha tiġi ffissata wara li:

a) jkunu adottati l-miżuri implimentattivi meħtieġa;

b) l-Istati Membri kollha li jipparteċipaw bis-sħiħ fis-SIS 1+ ikunu nnotifikaw lill-Kummissjoni li huma jkunu għamlu l-arranġamenti tekniċi u legali meħtieġa biex jipproċessaw data tas-SIS II u jiskambjaw informazzjoni supplimentari;

ċ) il-Kummissjoni tkun iddikjarat it-tlestija b'suċċess ta' test komprensiv tas-SIS II, li għandu jitmexxa mill-Kummissjoni flimkien ma' l-Istati Membri, u l-korpi preparatorji tal-Kunsill ikunu vvalidaw ir-riżultat propost tat-test.

Din il-validazzjoni ser tikkonferma li l-livell ta' prestazzjoni tas-SIS II huwa ta' l-inqas ekwivalenti għal dak miksub mis-SIS 1+;

d) il-Kummissjoni tkun għamlet l-arranġamenti tekniċi meħtieġa biex tippermetti li s-SIS II Ċentrali tkun ikkollegata ma' l-N.SIS II ta' l-Istati Membri kkonċernati;

2a Il-Kummissjoni għandha tinforma lill-Parlament Ewropew bir-riżultati tat-testijiet imwettqa skond il-paragrafu 2(ċ).

Kwalunkwe Deċiżjoni tal-Kunsill meħuda skond il-paragrafu 1a għandha tiġi pubblikata fil- Ġurnal Uffiċjali ta' l-Unjoni Ewropea .

4. (imħassar)

Dan ir-Regolament għandu jorbot fl-intier tiegħu u japplika direttament fl-Istati Membri b'mod konformi mat-Trattat li jistabbilixxi l-Komunità Ewropea.

Magħmul fi Brussel,

Għall-Parlament Ewropew Għall-Kunsill

Il-President Il-President

It-Tabella tal-korrelazzjoni

L-Artikoli tal-Konvenzjoni ta' Schengen

L-artikoli u l-paragrafi bl-ittri italiċi ġew miżjuda jew emendati bir-Regolament tal-Kunsill (KE) Nru 871/2004 u d-Deċiżoni tal-Kunsill 2005/211/JHA dwar l-introduzzjoni ta' funzjonijiet ġodda għas-Sistema ta' Informazzjoni ta' Schengen, inkluża l-ġlieda kontra t-terroriżmu.

L-Artikoli tar-Regolament

I. Daħla

Għal deskizzjoni ġenerali tas-SIS attwali u analiżi ta' l-ewwel tal-proposti tal-Kummissjoni r-rapporteur jixtieq jirreferi għal żewġ dokumenti ta' ħidma ppreżentati lill-Kumitat fit-23.11.2005: PE364.657V02-00; PE364.674V02-00 hija ta' importanza kbira għall-UE, b'mod partikulari biex tippermetti li jsir malajr kemm jista' jkun it-tkabbir taz-zona Schengen għall-Istati Membri l-ġodda.

Ir-rapporteur huwa konxju ħafna ta' l-importanza politika u l-pressjoni li tirriżulta mill-urġenza.

Għalhekk jikkonferma mill-ġdid ir-rieda tiegħu biex jipprova jikseb b'mod kostruttiv ftehim għall-ewwel qari bħala pakkett bit-tliet proposti kollha.

Approċċ ġenerali

Ir-rapporteur applika serje ta' prinċipji gwida meta pprepara l-emendi għall-proposti tal-Kummissjoni.

Qabel kollox, il-pożizzjoni tradizzjonali tal-Parlament ġiet inkorporata kif iddikjarata fl-aħħar snin.

It-tieni, l-emendi qed jiġu proposti u l-proposti tal-Kummissjoni qed jiġu appoġġati li jiżguraw li s-SIS II jkun integrat sewwa fil-qafas legali tal-Komunità u ta' l-Unjoni.

It-tielet, 'sistema akbar' għandha bżonn 'salvagwardji akbar'.

Għaldaqstant qed jitressqu emendi għal standards imtejba tal-protezzjoni tad-dejta.

Għandu jintwera sens ta' prijorità għal ħarsien tad-dejta.

Ir-raba', l-idea ' li mmorru lura għat-test l-antik' kif talbu ħafna mill-Istati Membri fil-Kunsill ġiet eżaminata bir-reqqa.

Test mill-Konvenzjoni għall-Implimentazzjoni tax-Schengen attwali (SIC) gie introdott fejn deher aħjar u aktar komplet.

Kwistjonijiet relatati mar-Regolament preżenti u mad-Deċiżjoni

I Kopji tekniċi

Wara valutazzjoni bir-reqqa r-rapporteur lest li jaċċetta kopji ddestinati għall-awtoritajiet nazzjonali (Art.

Jaċċetta wkoll kopji tekniċi (Art.

23) iżda biss taħt il-kundizzjoni li dawn kontinwament ikunu 'on-line' u għalhekk il-ħin kollu jkun fihom dejta identika bħal dik tas-sistema ċentrali u tal-kopji nazzjonali.

Ix-xogħol tal-kopji għal skopijiet tekniċi li jwassal biex dejta tiġi maħżuna 'off-line' (pereżempju fuq CDs) irid jieqaf sena wara li jibdew l-operazzjonijiet tal-VIS.

Sadattant, salvagwardji xierqa iridu jiġu introdotti (pereżempju ż-żamma ta' inventarju tal-kopji 'off-line').

Huwa daqstant importanti li tfittxija f'kopja tista' issir biss billi jintużaw l-istess kriterji ta' tfittxija bħal fis-sistema ċentrali u li tfittxija f'kopja jkollha l-istess riżultat bħal tfittxija fis-sistema ċentrali (ara emendi għall-Art.

9 u 23).

III.2 Kwalità tad-dejta

Il-kwalità tad-dejta ta' l-SIS II hija ta' importanza kbira biex tiżgura l-effettività tas-sistema.

Sa llum kien hemm bosta ilmenti dwar il-kwalità tad-dejta li fihom l-SIS.

Id-dejta taċ-ċittadini ta' l-UE jew tal-membri tal-familja taċ-cittadini ta' l-UE tippreżenta problema partikulari.

Serje ta' suġġerimenti bl-iskop li jtejbu aktar il-kwalità tad-dejta ġew introdotti fl-Art.

Dawn jinkludu l-introduzzjoni ta' proċeduri formali u bil-miktub biex jiżguraw li d-dejta tiġi pproċessata legalment, tkun preċiża u aġġornata, l-obbligu li jitressaq it-tilwim dwar il-preċiżjoni tad-dejta lill-awtoritajiet tal-protezzjoni tad-dejta, l-obbligu li jkunu infurmati l-Istati Membri mill-ewwel dwar il-bidla fl-istatus ta' persuna li dwarha jkun sar allert u d-dokumentazzjoni tar-reviżjonijiet.

Barra minn dan, jiġi introdott l-obbligu li jkun hemm tpartit ta' informazzjoni supplementari għal-każi fejn persuna issostni li mhix il-persuna oġġett ta' l-allert.

Fl-aħħarnett, il-perjodu ta' reviżjoni qed jiġi mtawwal minn sena għal sentejn li jidher li jkun aktar realistiku.

Ir-rapporteur jibża' li obbligi ambizzjużi żżejjed jirriskjaw li jkunu implimentati b'mod mhux xieraq.

Il-Kummissjoni tipproponi l-inklużjoni tad-dejta bijometrika mingħajr ma tkompli tispeċifika l-għajn tad-dejta bijometrika u l-użu tagħha.

16a ġdid propost minnu r-rapporteur jintroduċi ċerti regoli bażiċi biex jimla dan il-vojt: L-ewwel, id-dejta bijometrika mdaħħla fis-SIS II trid tgħaddi minn kontroll ta' kwalità skond standard li jiġi stabbilit bil-komitoloġija sabiex jitnaqqas ir-riskju ta' l-iżbalji.

It-tieni, tfittxija magħmula permezz ta' dejta bijometrika għandha tiġi eskluża f'dan l-istadju inizjali tas-sistema.

Bħad-dejta bijometrika l-interkonnessjoni ta' allerti huwa element ġdid tas-SIS II imqabbel mas-sistema kurrenti li żżid l-kapaċitajiet tas-sistema.

Fil-ġejjieni se jkun possibbli ngħaqqdu, pereżempju, l-allert ta' karozza misruqa ma' allert ta' persuna li jrid jiġi arrestat.

Jekk pulizija mbagħad isib il-karozza misruqa jkollu raġuni għaliex jemmen li l-persuna li trid tiġi arrestata kienet jew għadha fil-qrib ħafna ta' din il-karozza.

Madankollu, huwa importanti li weħed jenfasizza li rabtiet għandhom isiru biss jekk ikollhom bżonnijiet operattivi ċari (ara emenda għall-Art.

III.5 Komunikazzjoni mal-pubbliku

Problema prinċipali mas-SIS kurrenti hija n-nuqqas ta' informazzjoni għall-pubbliku.

Għal din ir-raġuni jippersistu ħafna biżgħat mhux ċari u esaġerati.

Iċ-ċittadini ħafna drabi mhumiex infurmati dwar id-drittijiet tagħhom relatati mas-sistema (pereżempju d-dritt li titlob informazzjoni u l-korrezzjoni tagħha).

It-tnidija tas-SIS II għandha tintuża bħala okkażjoni biex il-pubbliku jiġi infurmat kif jixraq dwar is-sistema.

Dan għandu jsir mill-Kummissjoni u mill-Istati Membri u għandu jkun ffinanzjat mill-baġit tas-SIS II.

Kampanji bħal dawn għandhom jirrepetu ruħhom fuq bażi regolari.

Mudell li għandu jiġi segwit jista' jkun il-kampanja ta' informazzjoni dwar 'Id-Drittijiet tal-Passiġġieri ta' l-Ajru' bil-kartelluni tagħha fl-ajruporti.

Ir-rapporteur jistenna impenn ċar mill-Kummissjoni u mill-Istati Membri dwar din il-kwistjoni.

III.6 Superviżjoni

Proposti ġodda għas-sistema ta' superviżjoni kellhom jinstabu biex tiġi rikonċiljata s-sistema kurrenti inkluża l-Awtorità Superviżorja Konġunta mar-realtajiet ta' kuntest legali u istituzzjonali modifikat.

Għal dan l-iskop ir-rapporteur kellu serje ta' laqgħat ma' rappreżentanti tal-JSA u mas-Superviżur Ewropew għall-Protezzjoni tad-Dejta (EDPS) sabiex tinstab soluzzjoni sodisfaċenti reċiproka.

Din is-soluzzjoni qed titressaq fl-emendi għall-Art.

31, 31a ġdid u 31b ġdid.

L-element prinċipali ta' din is-sistema huwa l-kunċett ta' responsabilità konġunta.

In-natura tas-SIS II tirrikjedi koperazzjoni mill-qrib bejn is-superviżuri li tista' titwettaq l-aħjar b'dan il-mod.

Bħala suppliment għall-proposti hemm deskrizzjoni aktar dettaljata tax-xogħlijiet ta' superviżjoni li hija bbażata fuq l-Art.

115 SIC u l-prattika attwali.

Fl-aħħarnett, ir-rapporteur jixtieq jenfasizza li l-irwol tal-Kummissjoni mhux limitat għat-tmexxija operattiva iżda li l-Kummissjoni tkun fl-istess waqt il-gwardjan tat-Trattat u għalhekk ukoll superviżur.

Huwa essenzjali li l-Kummissjoni taċċetta dan l-irwol għaliex jikkostitwixxi element essenzjali għal superviżjoni effettiva.

Emendi li jikkonċernaw dan l-irwol tal-Kummissjoni tressqu għall-Art.

14 u 34.

7 Post u tmexxija tal-futur

Ir-rapporteur inizjalment kien lest li jeskludi l-kwistjoni tal-post u tat-tmexxija tal-futur mid-dibattitu dwar il-qafas leġiżlattiv.

Iżda, peress li l-Istati Membri fil-Kunsill qajmu din il-kwistjoni u tawha importanza kbira, ir-rapporteur m'għandu l-ebda oġġezzjoni li jinkludieha f'dan l-istrument leġiżlattiv.

Għal dak li jirrigwardja l-post fiżiku, ir-rapporteur m'għandu l-ebda oġġezzjoni kontra s-siti ta' Strasburgu u Sankt Johann im Pongau (ara emenda għall-Art.

4a ġdid).

Iżda, it-tmexxija operattiva tas-SIS II f'dawn il-postijiet għandha tkun ir-responsabilità biss tal-Kummissjoni.

Ir-rapporteur għandu opinjoni soda li fil-futur

Dan kien dejjem rikjest mill-Parlament (ara rakkomandazzjoni dwar is-SIS II adottata fl-20.11.2003). aġenzija komunitarja għandha tkun responsabbli għat-tmexxija tas-sistemi ta' l-IT kollha ta' skala kbira mwaqqfa għall-ħolqien ta' zona ta' libertà, sigurtà u ġustizzja (jiġifieri wkoll għall-Eurodoc li bħalissa qed jitmexxa mill-Kummissjoni u għall-VIS).

Għal spjegazzjoni aktar dettaljata ara l-ġustifikazzjoni għall-emenda għall-Art 12. .

Ir-Regolament preżenti

Problemi serji ġew identifikati rigward id-dejta dwar l-allerti ta' l-Art.

96 attwali għall-iskop li jiġi miċhud id-dħul u jinħtieġ li jiġu indirizzati.

Ir-rapporteur għalhekk jilqa' b'soddisfazzjon il-proposta tal-Kummissjoni dwar dan l-Artikolu.

Jipproponi xi emendi għall-Artikolu 15 li għandhom l-għan li jkomplu jtejbu t-test.

Jixtieq isaħħaħ, pereżempju, il-kunċetti li l-allerti għandhom ikunu bbażati fuq valutazzjoni individwali u li l-allerti għandhom ikunu armonizzati mall-livell ta' l-allert SIS II.

IV.2 Drittijiet ta' aċċess

Ir-rapporteur, bħala bażi, jaqbel mad-drittijiet ta' aċċess għall-awtoritajiet differenti kif propost mill-Kummissjoni.

Xi emendi qed jiġu proposti għall-Art.

17 u 18 li jiċċaraw essenzjalment min huma l-awtoritajiet ikkonċernati.

Fl-Art 18(1) ir-rapporteur jagħmilha ċara li l-awtoritajiet tal-pulizija għandhom, bħal ma jsir illum, ikollhom id-dritt ta' aċċess għall-allerti bi skop li jiċħdu d-dħul, għaliex wieħed irid jirrikonoxxi li persuni bħal dawn jistgħu jkunu fuq it-territorju ta' l-Istati Membri.

Iżda r-rapporteur ma jaqbilx ma' l-aċċess propost għall-awtoritajiet tal-kenn biex jiġi ddeterminat l-Istat Membru responsabbli għall-applikazzjoni għal kenn (emenda għall-Art.

Il-ġustifikazzjoni għal tali aċċess hija mġebbda wisq.

Barra minn dan, ir-rapporteur huwa ta' l-opinjoni li l-aċċess għall-awtoritajiet tal-kenn għall-iskop li jiġi ddeterminat jekk wieħed li qed ifittex il-kenn jikkostitwixxix 'theddida għall-ordni pubbliku jew għas-sigurtà interna' (Art.

18(3)) u b'hekk - indirettament - għall-eżami ta' l-applikazzjoni għall-kenn, għandu jiġi ċċarat billi ssir referenza għall-iskopijiet preċiżi kif mogħtija fid-direttiva tal-kwalifikazzjonijiet.

Il-pubblikazzjoni - ukoll fuq l-internet - ta' elenku aġġornat ta' l-awtoritajiet li għandhom aċċess hija importanti ħafna għal raġunijiet ta' trasparenza u ta' superviżjoni (ara emendi għall-art.

3 Perjodi taż-żamma

Ir-rapporteur jipproponi perjodu ta' żamma ta' tliet snin konformi mal-perjodu ta' tliet snin imbassar bħalissa għar-reviżjoni ta' l-Artikolu-96 allerti (Art.

Madankollu, għandu jkun hemm il-possibilità li dan il-perjodu jitwal għal sentejn oħra wara valutazzjoni individwali.

Jekk il-kundizzjonijiet ikunu għadhom validi wara ħames snin għandu jidħol fis-seħħ allert ieħor.

Flimkien mar-reviżjoni tad-dejta mbassra fl-Art.

24(7) dan ikun ifisser li l-allerti jkunu kkontrollati wara sentejn, tlieta u ħames snin.

Ir-rapporteur huwa ta' l-opinjoni li dan huwa neċessarju biex tiġi żgurata l-kwalità tad-dejta fis-SIS II.

IV.4 Komitoloġija

Ir-rapporteur isegwi l-linja preżenti tal-Kumitat LIBE billi jipproponi proċedura alternattiva tal-kumitat li tpoġġi l-Parlament u l-Kunsill fuq livell aktar ugwali.

Ir-rapporteur huwa konxju għalkollox tad-diskussjonijiet interistituzzjonali li għaddejjin dwar din il-kwistjoni iżda se jżomm dawn l-emendi (għall-Art.

35) sakemm tinstab soluzzjoni sodisfaċenti.

Barra minn dan, ċerti partijiet tal-manwal tas-SIRENE ġew imdaħħla fit-test tar-Regolament għax il-manwal tas-SIRENE huwa soġġett għall-proċedura tal-Komitoloġija u fl-opinjoni tar-rapporteur, f'partijiet, ma jillimitax ruħu biss għal miżuri ta' implimentazzjoni teknika.

Fl-aħħarnett, ir-rapporteur jipproponi li tingħata l-possibilità lill-awtoritajiet tal-protezzjoni tad-dejta li jissottomettu opinjonijiet dwar l-abbozz ta' miżuri ta' implimentazzjoni.

PROĊEDURA

Data meta ġie kkonsultat il-PE

Kumitat responsabbli Data tat-tħabbir fis-seduta plenarja

Kumitat(i) mitlub(a) jagħti/u opinjoni Data tat-tħabbir fis-seduta plenarja

Opinjoni(jiet) mhux mogħtija Data tad-deċiżjoni

Koperazzjoni aktar mill-qrib

Rapporteur(s) Data tal-ħatra

Eżami fil-kumitat

Data ta' l-adozzjoni

Riżultat tal-votazzjoni finali

astensjonijiet:

Membri preżenti għall-votazzjoni finali

Sostituti preżenti għall-votazzjoni finali

Sostituti(i) (skond l-Artikolu 178(2) preżenti għall-votazzjoni finali

Kummenti (disponibbli b'lingwa waħda biss)